open-index/open-wikipedia-markdown huggingface dataset:
അവകലസമവാക്യം

ഏകദങ്ങളും അവയുടെ അവകലജങ്ങളും തമ്മിലുള്ള ബന്ധത്തെ കുറിക്കുന്ന സമവാക്യമാണ് **അവകലസമവാക്യം**. സാധാരണ അവകല സമവാക്യങ്ങൾ, ആംശിക അവകല സമവാക്യങ്ങൾ എന്നീ വിഭാഗങ്ങളായി അവകല സമവാക്യങ്ങളെ തരം തിരിക്കാവുന്നതാണ്. എഞ്ചിനീയറിംഗ്, ഭൗതികശാസ്ത്രം, രസതന്ത്രം എന്നീ മേഖലകളിൽ വളരെയധികം പ്രായോകിഗ സാധ്യതയുള്ളവയാണ് അവകലസമവാക്യങ്ങൾ.

y = f(x) അഥവാ  u = f(x,y,.....t) എന്ന ഒന്നോ അതിലധികമോ ചരങ്ങളുടെ ഒരു ഫലനം നേരിട്ടറിവില്ല; എന്നാൽ അവയുടെ അവകലജങ്ങൾ ഒരു സമവാക്യം അനുസരിക്കുന്നു എന്നറിയാം; ഈ നിലയിൽ ഫലനം കണ്ടുപിടിക്കേണ്ട ആവശ്യം ശുദ്ധഗണിതത്തിലും പ്രയുക്തഗണിതത്തിലും പലപ്പോഴും ഉദ്ഭവിക്കുന്നു. ഉദാ: ഒരു വക്രത്തിന്റെ വക്രതാ ആരം തന്നിരുന്നാൽ വക്രം കാണുക; ഒരു വസ്തുവിന്റെ സ്ഥാനവും പ്രവേഗവും ത്വരണവും തമ്മിൽ ബന്ധിപ്പിക്കുന്ന ഒരു സമവാക്യത്തിൽനിന്നും അതിന്റെ ഗതി നിർണയിക്കുക; ഒരു റേഡിയോ ആക്ടീവ് പദാർഥത്തിന്റെ ക്ഷയനിരക്ക് അറിയാമെങ്കിൽ അർധായൂസ് കാണുക; തുടങ്ങിയ പ്രശ്നങ്ങൾ നിർധാരണം ചെയ്യാൻ അവകല സമവാക്യങ്ങൾ പ്രയോജനപ്പെടുന്നു.

## നാമകരണം
### സാധാരണ, ആംശിക അവകല സമവാക്യങ്ങൾ

* ഒരു സ്വതന്ത്രചരം മാത്രമുള്ള അവകല സമവാക്യങ്ങളെ സാധാരണ അവകല സമവാക്യങ്ങൾ എന്നു പറയുന്നു.
* രണ്ടോ അതിൽ കൂടുതലോ സ്വതന്ത്ര ചരങ്ങളുള്ള അവകല സമവാക്യങ്ങളെ ആംശിക അവകല സമവാക്യങ്ങൾ എന്നാണ് പറയുന്നത്. 

### രേഖീയ, അരേഖീയ അവകല സമവാക്യങ്ങൾ
* കൃതി ഒന്നായതും അവകലജങ്ങൾ പരസ്പരം ഗുണിക്കപ്പെടാതെയും ഉള്ള രൂപത്തിൽ കാണപ്പെടുന്നവയാണ് രേഖീയ അവകല സമവാക്യങ്ങൾ.
* രേഖീയം അല്ലാത്ത എല്ലാ അവകല സമവാക്യങ്ങളും അരേഖീയമാണ്.

### ഉദാഹരണങ്ങൾ
*u* എന്നത് *x*ന്റെ  ഏകദവും *c*, *ω* എന്നിവ സ്ഥിരസംഖ്യകളും ആണെന്ന് കരുതുക.  

* ഏകാത്മകമല്ലാത്ത കോടി ഒന്നായ രേഖീയ സ്ഥിര ഗുണക സാധാരണ അവകല സമവാക്യം:

::  \frac{du}{dx} = cu+x^2. 

* കോടി രണ്ടായ ഏകാത്മക രേഖീയ സാധാരണ അവകല സമവാക്യം: 

::  \frac{d^2u}{dx^2} - x\frac{du}{dx} + u = 0. 

* ക്രമാവർത്തന ദോലനം കുറിക്കുന്ന കോടി രണ്ടായ ഏകാത്മക രേഖീയ സ്ഥിര ഗുണക സാധാരണ അവകല സമവാക്യം:

::  \frac{d^2u}{dx^2} + \omega^2u = 0. 

* ഏകാത്മകമല്ലാത്ത കോടി ഒന്നായ അരേഖീയ സാധാരണ അവകല സമവാക്യം:

::  \frac{du}{dx} = u^2 + 1. 

* *L* നീളമുള്ള പെൻഡുലത്തിന്റെ സഞ്ചാരത്തെ സൂചിപ്പിക്കുന്ന കോടി രണ്ടായ അരേഖീയ സാധാരണ അവകല സമവാക്യം:

::  L\frac{d^2u}{dx^2} + g\sin u = 0. 

*u* എന്നത് *x*, *t* എന്നിവയുടേതോ *x*, *y* എന്നിവയുടേതോ ഏകദമാണെന്ന് കരുതുക. 

* ഏകാത്മക രേഖീയ ആംശിക അവകല സമവാക്യം:

::  \frac{\partial u}{\partial t} + t\frac{\partial u}{\partial x} = 0. 

* എലിപ്റ്റിക് രൂപത്തിലുള്ള കോടി രണ്ടായ ഏകാത്മക രേഖീയ രേഖീയ സ്ഥിര ഗുണക ആംശിക അവകല സമവാക്യം, ലാപ്ലേസ് സമവാക്യം:

::  \frac{\partial^2 u}{\partial x^2} + \frac{\partial^2 u}{\partial y^2} = 0. 

* കോടി മൂന്നായ അരേഖീയ സാധാരണ അവകല സമവാക്യം, കോർട്വെഗ്–ഡി വ്രീസ് സമവാക്യം:

::  \frac{\partial u}{\partial t} = 6u\frac{\partial u}{\partial x} - \frac{\partial^3 u}{\partial x^3}. 

 

വർഗ്ഗം:കലനം
നെന്മീൻ

ഉഷ്ണ മിതോഷ്ണ മേഖലാ പ്രദേശങ്ങളിലെ സമുദ്രത്തിൽ കാണപ്പെടുന്ന കടും നീല നിറവും, നീണ്ട ശരീരവുമുള്ള മത്സ്യമാണ് **നെന്മീൻ**. നല്ല സഞ്ചാര വേഗതയുള്ള ഇവയുടെ മാംസം നല്ല നിലവാരമുള്ളതാണ്. നെന്മീന്റെ മാംസം ഭക്ഷ്യ യോഗ്യമാണ്. കേരളത്തിലെ മത്സ്യവിപണികളിൽ നല്ല വിലമതിക്കുന്ന ഒന്നാണ് നെന്മീൻ.
## വിശദീകണം
നീണ്ട ശരീരമുള്ള നെന്മീന്റെ വായുടെ മുകൾഭാഗവും താഴ്ഭാഗവും സാമാന്യത്തിലധികം നീളമുള്ളവയും കൂർത്തതുമാണ്. കടുംനീലയും വെള്ളിയും നിറങ്ങൾ കലർന്ന തിളക്കമാർന്ന ഇവയുടെ തൊലി വളരെ കട്ടികുറഞ്ഞതാണ്. 83 കിലോ വരെ തൂക്കവും 2.5 മീറ്ററോളം നീളവും ഉള്ള നെന്മീനുകളെ കണ്ടത്തിയിട്ടുണ്ട്. 80 കിലോമീറ്റർ വരെ വേഗതയിൽ സഞ്ചരിക്കുന്ന ഇവ കടലിലെ തന്നെ ഏറ്റവും വേഗതയേറിയ മത്സ്യങ്ങളിലൊന്നാണ്. കേരളത്തിലെ ചന്തകളിൽ ഏതാണ്ട് ഒരു കിലോയ്ക്ക് 300 രൂപയോളം വില വരും.

## മറ്റു പേരുകൾ
ഐക്കുറ ,ഒരിയ നെയ് മീൻ, ഒരിയ മീൻ, നെയ്മീൻ എന്നീ പേരുകളിലും ഈ മത്സ്യം അറിയപ്പെടുന്നു.

## പുറംകണ്ണികൾ
* നെന്മീൻ വിവരങ്ങൾ 
* നെന്മീൻ ക്ഷാമം

## അവലംബം


വർഗ്ഗം:കടൽ മത്സ്യങ്ങൾ
ഷബാസ് ഭട്ടി

**ഷബാസ് ഭട്ടി** (9 സെപ്റ്റംബർ 1968 - 2.മാർച്ച് 2011), 2008  മുതൽ പാകിസ്താൻ ദേശീയ അസംബ്ലിയിൽ  തെരഞ്ഞെടുക്കപ്പെട്ട അംഗമായിരുന്നു. പാകിസ്താൻ ന്യുനപക്ഷ കാര്യമന്ത്രിയായിരിക്കെ, 2011  മാർച്ച് രണ്ടിന്, ഇസ്ലാമബാദിൽ വച്ച്  അജ്ഞാതർ വെടിവച്ച് കൊന്നു. മന്ത്രി സഭയിലെ ഏക  ക്രിസ്തുമത വിശ്വാസി ആയിരുന്ന ഭട്ടി, പാകിസ്താനിലെ കർശനമായ  "മതനിന്ദ" ( blasphemy ) നിയമങ്ങൾക്കു എതിരായിരുന്നു. മതനിന്ദ ആരോപിച്ച്, പഞ്ചാബിലെ ഗവർണർ സൽ‌മാൻ തസീറിനെ കൊന്ന സംഭവത്തോട് കടുത്ത ഭാഷയിൽ പ്രതികരിച്ചതോടെ താലിബാന്റെ നോട്ടപ്പുള്ളി ആവുകയായിരുന്നു ഭട്ടി. ഫെബ്രുവരിയിൽ കാനഡ സന്ദർശിച്ചപ്പോൾ തനിക്ക് വധ ഭീഷണി ഉണ്ടെന്ന് വിദേശമാധ്യമങ്ങളോട് ഭട്ടി വെളിപ്പെടുത്തിയിരുന്നു. പലവട്ടം ഭാട്ടിയെ  താലിബാൻ‍ വധിക്കാൻ  ശ്രമിച്ചിട്ടുണ്ട്. അഭിപ്രായസ്വാതന്ത്ര്യത്തെ പറ്റി പറഞ്ഞതിന് ഭാട്ടിക്കു ജയിലിലും കിടക്കേണ്ടി വന്നിട്ടുണ്ട്.

## ഭട്ടിയുടെ പ്രസംഗത്തിൽ നിന്നും
"ന്യൂനപക്ഷങ്ങളെ പറ്റിയും അഭിപ്രായ സ്വാതന്ത്ര്യത്തെ പറ്റിയും പറയുന്നത് ഞാൻ തുടർന്നാൽ എന്നെ കൊല്ലുമെന്നാണ് അവരുടെ അന്ത്യശാസനം. ഇന്നല്ലെങ്കിൽ നാളെ ഞാൻ കൊല്ലപ്പെടുമെന്ന് ഉറപ്പ്. പക്ഷേ, അന്ത്യശ്വാസം വരേക്കും ഞാൻ എന്റെ നീതിക്ക് വേണ്ടി നിലകൊള്ളും. പാകിസ്താനിൽ ആരും നബിക്കെതിരെയും ഇസ്ലാമിനെതിരെയും ഒന്നും പറയാറില്ല. എങ്കിലും ‘മതനിന്ദ’ നടത്തി എന്നാരോപിച്ചുകൊണ്ട് തീവ്ര നിലപാടുള്ള മുസ്ലീങ്ങൾ അവരുടെ ശത്രുക്കളെ വധിക്കുകയാണ്. സിക്കുകാരും ക്രിസ്ത്യാനികളും ഹിന്ദുക്കളുമൊക്കെ മുസ്ലീങ്ങൾക്കൊപ്പം തുല്യ അഭിപ്രായസ്വാതന്ത്ര്യത്തോടെ കഴിയുന്ന പാകിസ്താനാണ് എന്റെ സ്വപ്നം” - ഭട്ടി ഫെബ്രുവരിയിൽ കാനഡയിൽ വച്ച്  പറഞ്ഞിരുന്നു
## പ്രതികരണങ്ങൾ
ന്യൂനപക്ഷങ്ങൾക്ക് വേണ്ടി നിലകൊണ്ടിരുന്ന ഭട്ടിയുടെ വധം ലോകരാഷ്‌ട്രങ്ങളെ ഞെട്ടിച്ചിട്ടുണ്ട്. മന്ത്രിയായാൽ പോലും, തീവ്ര നിലപാടുള്ള മുസ്ലീങ്ങളിൽ നിന്ന് ജീവൻ രക്ഷിക്കാൻ കഴിയാത്ത അവസ്ഥയാണ് പാകിസ്താനിൽ സംജാതമായിരിക്കുന്നതെന്ന് രാഷ്‌ട്രീയ നിരീക്ഷകർ വിലയിരുത്തുന്നു. കാര്യങ്ങൾ ഇങ്ങനെ പോയാൽ അഫ്ഗാനിസ്ഥാന്റെ അവസ്ഥ തന്നെ പാകിസ്താനും ഉണ്ടാകുമെന്നും ഇവർ മുന്നറിയിപ്പ് തരുന്നു.

## അവലംബം

വർഗ്ഗം:പാകിസ്താനിലെ മന്ത്രിമാർ
വർഗ്ഗം:1968-ൽ ജനിച്ചവർ
അറം

ഗ്രന്ഥകർത്താവിനു ദോഷകരമായി പരിണമിക്കുന്ന സ്വന്തം വാക്കിനെയാണ് **അറം** എന്ന് പറയുന്നത്. 'കവികൾ കഥാപാത്രങ്ങളുടെ വാക്കായിട്ട് ഉത്തമപുരുഷസർവനാമം ചേർത്തു ശാപരൂപമായി പറയുന്ന സംഗതി മേലാൽ തനിക്കുതന്നെ ഫലിക്കുന്നതാണ് അറം' എന്നു *സാഹിത്യസാഹ്യ*ത്തിൽ ഏ.ആർ. രാജരാജവർമ ഇതിനു നിർവചനം നല്കിയിരിക്കുന്നു.  

കാവ്യത്തിൽ പ്രയോഗിക്കുന്ന അശുഭവചനം പില്കാലത്ത് യാഥാർഥ്യമായിത്തീരുന്നതിനെ **അറം പറ്റുക** എന്നുപറയുന്നു. സാഹിത്യകൃതികളിൽ പ്രയോഗിക്കുന്ന ഇത്തരം വചനങ്ങൾ പ്രവചനങ്ങളെന്നപോലെ അവയെഴുതുന്നയാളിന്റെ അനുഭവങ്ങളായി ഭവിച്ചെന്നുവരാം എന്നു മുൻകാലങ്ങളിൽ ചിലർ വാദിച്ചിരുന്നു. പല മഹാകവികളുടെയും കാര്യത്തിൽ ഇപ്രകാരം സംഭവിച്ചതായി ചൂണ്ടിക്കാണിക്കപ്പെടുന്നു്. 

ഉത്തമപുരുഷ സർവനാമത്തിൽ കഥാപാത്രങ്ങളുടെ വാക്കുകളായി പ്രയോഗിക്കുന്ന അശുഭവചനങ്ങൾ എഴുത്തുകാരൻ തന്നെക്കുറിച്ചുപറയുന്ന വാക്കുകളെന്നോണം പിന്നീട് അയാളുടെ ജീവിതാനുഭവമായിത്തീർന്നു എന്ന വിശ്വാസമാണ് ഈ വാദത്തിനടിസ്ഥാനം.  സന്ദർഭത്തിന്റെ സരസതയോ ഹൃദയദ്രവീകരണദക്ഷതയോ കൊണ്ട് കഥാപാത്രത്തിന്റെയും കവികളുടെയും വികാരങ്ങൾ അഭിന്നമാവുകയും, അങ്ങനെ കഥാപാത്രം പറയുന്ന വാക്കുകൾ കവിയുടെതന്നെ ഭാവിയുടെ പിശുനശകുനമാവുകയും ചെയ്യുന്നു എന്ന അന്ധവിശ്വാസത്തിലാണ് അറം എന്ന സങ്കല്പം പടുത്തുയർത്തപ്പെട്ടിരിക്കുന്നത്. 

കഥാപാത്രത്തെക്കൊണ്ടു പറയിക്കുക എന്ന രീതി മാത്രമല്ല, 'കഥാപാത്രമായി ജീവിക്കുക' എന്ന ശൈലിപോലും ഇത്തരം സങ്കല്പത്തിനു വളം വയ്ക്കാൻ ഇടയായിക്കാണും. ഒരു പ്രത്യേകതയായി ഇതിൽ എടുത്തുപറയാനുള്ളത് 'അറം' കേരളീയ കവിഭാവനയിൽ മാത്രമേ എന്തെങ്കിലും പങ്കുവഹിക്കുന്നുള്ളു എന്നതാണ്.  

## ഉദാഹരണങ്ങൾ
ഇതിനു ചില പ്രസിദ്ധ ഉദാഹരണങ്ങളും കേരളീയ സാഹിത്യസൃഷ്ടികളിൽ നിന്ന് ഉദ്ധരിക്കപ്പെടാറുണ്ട്. 

*[[ബകവധം]]* ആട്ടക്കഥയിൽ 'കാടേ ഗതി നമുക്ക്' എന്നു പാണ്ഡവന്മാർ വിലപിച്ചതിന്റെ വിവക്ഷ കർത്താവായ കോട്ടയത്തു തമ്പുരാനെയും പിടികൂടുകയും, ബ്രിട്ടീഷുകാരെ ചെറുത്തുനില്ക്കാൻ നാടുവിട്ട് കാടുകയറി അവിടെത്തന്നെ അദ്ദേഹത്തിനു ജീവിതമവസാനിപ്പിക്കേണ്ടിവരികയും ചെയ്തുവെന്ന കഥയാണ് ഇതിന്റെ ആദ്യ ദൃഷ്ടാന്തം. 

നളചരിതത്തിൽ ഹംസം വിലപിക്കുന്ന-'എന്നാൽ കുലമിതഖിലവുമറുതി വന്നിതു' എന്ന പ്രയോഗത്തിന്റെ ആത്മനിഷ്ഠമായ രൂക്ഷത മൂലമാണത്രെ ഉണ്ണായിവാര്യരുടെ ഭവനം അന്യംനിന്നു പോകാനിടയായത്. 

കുമാരനാശാൻ പല്ലനയാറ്റിൽ ബോട്ടുമുങ്ങി അപമൃത്യുവിന് ഇരയായ ദുരന്തസംഭവത്തിന്, അദ്ദേഹത്തിന്റെ ദുരവസ്ഥ എന്ന ഖണ്ഡകാവ്യത്തിലെ 'അറ' മാണ് കാരണമായിത്തീർന്നതെന്ന് ചിലർ ചൂണ്ടിക്കാണിക്കുന്നു:

'അന്തമില്ലാതുള്ളോരാഴത്തിലേക്കിതാ 
ഹന്ത താഴുന്നു, താഴുന്നു കഷ്ടം!
പിന്തുണയും പിടിയും കൂടാതുൾഭയം 
ചിന്തി, ദുഃസ്വപ്നത്തിലെന്നപോലെ, 
പൊന്താനുഴറുന്നു, കാല്നില്ക്കുന്നില്ലെന്റെ
ചിന്തേ, ചിറകുകൾ നല്കണേ നീ.'


ശോകാത്മകകവിതകളും ദുരന്തസാഹിത്യസൃഷ്ടികളും വിലാപകാവ്യങ്ങളും പെരുകിവരുന്ന ആധുനികഘട്ടത്തിൽ 'അറ'ത്തെക്കുറിച്ചുള്ള വിശ്വാസം സഹൃദയരുടെയും അനുവാചകരുടെയും ഇടയിൽ നിന്നു തിരോഭവിച്ചുവരുന്നു. എന്നാൽ ഇന്നും ചില ഉദാഹരണങ്ങൾ കാണാം. 20090ൽ ഒരു പ്രവാസി ബ്ലോഗ് സാഹിത്യകാരൻ വാഹനാപകടത്തിൽ മരിച്ച സംഭവത്തിന് അദ്ദേഹം അവസാനം എഴുതിയ കവിതയിൽ വന്ന 'അറ'മാണ് കാരണമായതെന്നും വിശ്വസിക്കപ്പെടുന്നുണ്ട്. റോഡിലെ ഗട്ടറിൽ വീണ് ഒരാൾ മരിക്കുന്നതായിരുന്നു ആ കവിതയുടെ പ്രമേയം.

## അവലംബങ്ങൾ

വർഗ്ഗം: സാഹിത്യം
വർഗ്ഗം:വിശ്വാസങ്ങൾ
കാബറെ

[thumb|250px|[Helena Mattsson, Donnie S. Ciurea, Patrik Hont and Magnus Sellén do "Havana for a Night" in the cabaret *A Little Tribute Westward* at the Blue Moon Bar in Stockholm, Sweden, in 2003 (photo from: F.U.S.I.A.).]]
മദാലസ നൃത്തമാണ് **കാബറെ**. ഫ്രാൻസിലാണ് ഇതിന്റെ ആരംഭം. 
ആഫ്രിക്കൻ‍ - അമേരിക്കൻ ആദിവാസികളുടെ `ബെല്ലി' ,നൃത്തത്തിൽ നിന്നു രൂപം കൊണ്ടു. പിന്നീട് യൂറോപ്പൊട്ടാകെ പ്രചരിച്ചു. ഹോട്ടലുകളിലും നിശാശാലകളിലും പ്രത്യേകം സംവിധാനം ചെയ്തിട്ടുള്ള ഹാളുകളിൽ അര വെളിച്ചത്തിൽ നടത്തപ്പെടുന്നു. ഡ്രം, ബോംഗോസ്, കോംഗോ ഡ്രം, കെറ്റിൽ ഡ്രം, ഗിറ്റാർ എന്നീ വാദ്യോപകരണങ്ങളുടെ മേളത്തിനൊപ്പിച്ച് നൃത്തം ചെയ്യുന്നവർ കാണികളെ പ്രലോഭിപ്പിക്കും. ഏതാണ്ട് അർദ്ധനഗ്നരായി നൃത്തം തുടങ്ങി ക്രമേണ പൂർണ്ണനഗ്നരാകുന്ന സമ്പ്രദായവും ചിലയിടങ്ങളിലുണ്ട് . ഇന്ത്യയിലും കാബറെ പ്രചരിച്ചിട്ടുണ്ട് .

## അവലംബം

വർഗ്ഗം:നൃത്തങ്ങൾ
ഒരു വിലാപം

വി.സി. ബാലകൃഷ്ണപ്പണിക്കർ എഴുതിയ മലയാളത്തിലെ  പ്രശസ്തമായ വിലാപകാവ്യം.  വിഷൂചികാരോഗം പിടിപെട്ടു മരണമടഞ്ഞ പ്രിയയുടെ വിയോഗത്തിൽ വിലപിക്കുന്ന പുരുഷനാണ് വി.സി.ബാലകൃഷ്ണപ്പണിക്കരുടെ കൃതിയിലെ കഥാപാത്രം. സ്രഗ്ധരാ വൃത്തത്തിലെഴുതിയിരിക്കുന്ന ഈ കാവ്യത്തിലെ 27 ശ്ലോകങ്ങളിൽ കവിയുടെ ആത്മനിഷ്ഠയിൽ നിന്ന് ഉടലെടുക്കുന്ന ലൗകികതയും തത്വചിന്തയും വ്യക്തമാണ്. മലയാളത്തിലെ ആദ്യകാല റൊമാൻറിക് പ്രസ്ഥാനത്തിൽ ഈ കൃതിക്ക് പ്രമുഖമായ സ്ഥാനമുണ്ട് . 1908ൽ പടർന്നുപിടിച്ച വിഷൂചികാരോഗത്തിൽ അദ്ദേഹത്തിന്റെ അമ്മയും രണ്ട് അമ്മാവന്മാരും ഒരനുജനും മരണപ്പെട്ടിരുന്നു. അമ്മയുടെ മൃതദേഹത്തിനടുത്ത് നിസ്സഹായനായും ചിലപ്പോൾ നിസ്സംഗനായും ഇരിക്കുന്ന  അച്ഛന്റെ രൂപം കവിഹൃദയത്തെ ആഴത്തിൽ സ്വാധീനിച്ചതാണ് ഒരു വിലാപം എന്ന കാവ്യമായി മാറിയത്.


http://digitalpaper.mathrubhumi.com/77934/Malappuram/27-Dec-2012#page/15/1
ആദർശ് ഫ്ലാറ്റ് കുംഭകോണം

ഇന്ത്യയിൽ ഏറെ കോളിളക്കം സൃഷ്ടിച്ച രാഷ്ട്രീയ-ഉദ്യോഗസ്ഥ അഴിമതിയാണു **ആദർശ് ഫ്ലാറ്റ് കുംഭകോണം**. കാർഗിൽ യുദ്ധത്തിൽ മരണമടഞ്ഞ ജവാന്മാരുടെ ആശ്രിതർക്ക് എന്ന വ്യാജേന സേനയുടെ ഭൂമിയിൽ പരിസ്ഥിതി ചട്ടങ്ങൾ മറികടന്നുകൊൺട് 31 നില ഫ്ലാറ്റ് സമുച്ചയം നിർമ്മിച്ചു രാശ്ട്രീയക്കാരും കരസേനാ-നാവികസേനാ ഉദ്യോഗസ്ഥരും ഉയർന്ന ഉദ്യോഗസ്ഥരും ചേർന്നു തട്ടിയെടുത്തു എന്നതാണു ആരോപണം. കാർഗിൽ ജവാന്മാർക്ക് വേണ്ടി രൂപംകൊണ്ട ആദർശ് സൊസൈറ്റി ഫ്ലാറ്റുകൾ രാഷ്‌ട്രീയക്കാരും ഐ.എ.എസുകാർ ഉൾപ്പെടെയുള്ള ഉദ്യോഗസ്ഥരും സൈനിക ഓഫീസർമാരും ഗൂഢാലോചന നടത്തി ചുളുവിലയ്ക്ക് തട്ടിയെടുക്കുകയായിരുന്നു. ആറ് നിലയിൽ ഫ്ലാറ്റുകൾ  ഉണ്ടാക്കാൻ പദ്ധതിയിട്ട് പ്രതിരോധവകുപ്പിന്റെ ഭൂമിയിൽ സൊസൈറ്റിക്കുള്ള ഇളവുകളുടെ മറവിൽ തീരദേശ നിർമ്മാണച്ചട്ടങ്ങൾ ലംഘിച്ച് നൂറ് മീറ്റർ ഉയരമുള്ള മുപ്പത്തിയൊന്ന് നില കെട്ടിടം നിർമ്മിക്കുകയായിരുന്നു. പ്രതികളായ രാഷ്‌ട്രീയക്കാർക്കും ഉദ്യോഗസ്ഥർക്കും എതിരെ പ്രോസിക്യൂഷൻ നടപടികൾ എടുക്കാനും ഫ്ലാറ്റ് നിർമ്മിച്ച ഭൂമി നാലാഴ്‌ചയ്‌ക്കുള്ളിൽ തിരിച്ചെടുക്കാനും ഫ്ലാറ്റ് ഇടിച്ചുനിരത്താനും ബോംബെ ഹൈക്കോടതി 2016 ഏപ്രിലിൽ നിർദ്ദേശിച്ചു. ക്രമക്കേട് കാട്ടിയ സൈനിക ഉദ്യോഗസ്ഥർക്കെതിരെ അന്വേഷണം നടത്താൻ പ്രതിരോധ മന്ത്രാലയത്തോടും കോടതി ആവശ്യപ്പെട്ടു.

കുംഭകോണത്തിന്റെ പശ്ചാത്തലത്തിൽ, തീരദേശ നിയന്ത്രണങ്ങൾ ലംഘിച്ച് നിർമ്മിച്ച കെട്ടിടം മൂന്ന് മാസത്തിനകം ഇടിച്ചു നിരത്താൻ 2011ജനുവരി 16ന് കേന്ദ്ര വനം പരിസ്ഥിതി മന്ത്രാലയം ഉത്തരവിട്ടിരുന്നു. അതിനെതിരെ ആദർശ് സൊസൈറ്റി നൽകിയ അപ്പീൽ തള്ളിയാണ് ബോംബെ ഹൈക്കോടതിയുടെ വിധി. 2012ൽ സി.ബി.ഐ സമർപ്പിച്ച കുറ്റപത്രത്തിൽ ചവാനെയും പന്ത്രണ്ട് ഉദ്യോഗസ്ഥരെയും പ്രതിചേർത്തിരുന്നു. അവരിൽ ഒൻപത് പേർ അറസ്റ്റിലായിട്ടുണ്ട്. തെളിവില്ലെന്ന് പറഞ്ഞ് അന്നത്തെ മഹാരാഷ്‌ട്ര ഗവർണർ കെ. ശങ്കരനാരായണൻ ചവാനെ പ്രോസിക്യൂട്ട് ചെയ്യാൻ അനുമതി നിഷേധിച്ചിരുന്നു. സൊസൈറ്റിക്ക് അനുമതി നൽകാൻ കൂട്ടു നിന്ന ഉദ്യോഗസ്ഥരുടെയെല്ലാം മക്കൾക്ക് ഫ്ലാറ്റ് ലഭിക്കുകയുണ്ടായി.

## അശോക്‌ ചവാന്റെ പങ്ക്‌
അശോക്‌ ചവാൻ റവന്യൂ മന്ത്രിയായിരുന്നപ്പോഴാണു കെട്ടിട നിർമ്മാണത്തിനു വേണ്ട പ്ലാനിൽ മാറ്റങ്ങൾ വരുത്തിയതെന്നും അദ്ദേഹത്തിന്റെ മൂന്ന് ബന്ധുക്കൾക്കു ആദർശ് സൊസൈറ്റി ഫ്ലാറ്റുകൾ ലഭിച്ചിരുന്നുവെന്നും സി.ബി.ഐ പ്രത്യേക കോടതിയിൽ കൊടുത്ത പ്രഥമ-വിവര റിപ്പോർട്ടിൽ പറയുന്നു. അശോക് ചവാന്റെ ഭാര്യാ മാതാവ് ഉൾപ്പെടെയുള്ള ബന്ധുക്കൾ മൂന്ന് ഫ്ലാറ്റുകൾ സ്വന്തമാക്കിയിരുന്നു. വിവാദത്തെ തുടർന്ന് അശോക് ചവാൻ മുഖ്യമന്ത്രി പദം രാജി വച്ചിരുന്നു. ചവാൻ റവന്യൂ മന്ത്രിയായിരുന്നപ്പോഴാണ് ഫ്ലാറ്റ് നിർമ്മാണത്തിന് അനുമതി നൽകിയത്. ഫ്ലാറ്റുകളിൽ 40 ശതമാനവും സിവിലിയന്മാർക്ക് വിൽക്കാൻ അനുമതി നൽകിയതും ചവാനായിരുന്നു.

## സി.ബി.ഐ പ്രഥമ-വിവര റിപ്പോർട്ടിലെ മറ്റുള്ളവർ
#ആർ. സി. ഠാക്കൂർ (മുൻ ഡിഫൻസ്‌ എസ്റ്റേറ്റ്‌ ഓഫീസർ) 
#എം. എം. വാഞ്ചു (കെട്ടിട സമുച്ചയത്തിന്റെ ചീഫ് പ്രമോട്ടർ)
#ഗിഡ്വാനി (മുൻ കോൺഗ്രസ്സ് എം.എൽ.സി) 
#എ. ആർ കുമാർ (റിട്ട: മേജർ ജനറൽ‍)
#രമേശ് ചന്ദ്ര ശർമ്മ (റിട്ട: ബ്രിഗേഡിയർ)
#പിതാംബർ കിഷോർ രംഫാൽ (ബ്രിഗേഡിയർ) 
#ജയരാജ് പഥക് (ഐ.എ.എസ് ഉദ്യോഗസ്ഥൻ)
#രമാനന്ദ് തിവാരി (മുൻ വിവരാവകാശ കമ്മീഷണർ) 
#പി. വി ദേശ്മുഖ് (മുൻ നഗരവികസന ഡപ്യൂട്ടി സെക്രട്ടറി)
#പ്രദീപ് വ്യാസ് (മുൻ കളക്ടർ)
#ഐ. എ കുന്ദൻ (മുൻ കളക്ടർ)
#സുഭാഷ് ലല്ല (മുൻ മനുഷ്യാവകാശ കമ്മീഷൻ അംഗം)

## അവലംബം

## പുറത്തേക്കുള്ള കണ്ണികൾ

വർഗ്ഗം:ഭാരതവുമായി ബന്ധപ്പെട്ട അഴിമതികൾ
ദ ഇലസ്ട്രേറ്റഡ് വീക്കിലി ഓഫ് ഇന്ത്യ

മുംബൈ ആസ്ഥാനമാക്കി ഇന്ത്യയിൽ നിന്ന് പ്രസിദ്ധീകരിച്ചിരുന്ന അന്താരാഷ്ട്ര പ്രചാരമുള്ള ഇംഗ്ലീഷ് വാരികയായിരുന്നു **ദ ഇലസ്ട്രേറ്റഡ് വീക്കിലി ഓഫ് ഇന്ത്യ**. ടൈംസ്‌ ഓഫ്‌ ഇന്ത്യ ആയിരുന്നു പ്രസിദ്ധീകരണം . 1880 ൽ ടൈംസ് ഒഫ് ഇന്ത്യ വീക്ക്‌ലി എന്ന പേരിൽ ആരംഭിച്ചു. 1901  ൽ ടൈംസ് ഒഫ് ഇന്ത്യ ഇല്ലസ്‌ട്രേറ്റഡ് വീക്ക്‌ലി എന്നു പേരുമാറ്റി. 1929  ലാണ് ദ ഇല്ലസ്‌ട്രേറ്റഡ് വീക്ക്‌ലി ഒഫ് ഇന്ത്യ എന്നാക്കിയത്.സാമ്പത്തികം, സാമൂഹികം, സാഹിത്യം, കല, മതം, പ്രകൃതി, അന്താരാഷ്ട്രപ്രശ്‌നങ്ങൾ തുടങ്ങി നിരവധി വിഷയങ്ങൾ ഈ പ്രസിദ്ധീകരണത്തിലൂടെ അവതരിപ്പിക്കപ്പെട്ടിരുന്നു.

വർഗ്ഗം:ഇംഗ്ലീഷ് വാരികകൾ
ഹാരിസൺസ് മലയാളം

കേരളം ആസ്ഥാനമായുള്ള ഒരു കാർഷിക - വ്യവസായ കമ്പനിയാണ് **ഹാരിസൺസ് മലയാളം**. ഇത് ആർ.പി. ഗോയെങ്കയുടെ ഉടമസ്ഥതയിലുള്ള ആർ.പി.ജി. ഗ്രൂപ്പിലെ ഒരു സ്ഥാപനമാണ്. ഒരു നൂറ്റാണ്ട് മുൻപ് സ്ഥാപിച്ച കമ്പനിയെ 1984-ൽ ഹാരിസൺ മലയാളം ലിമിറ്റഡ് എന്ന പേരിൽ ആർ.പി.ഗോയെങ്ക ഏറ്റെടുത്തു. കേരളം, തമിഴ്‌നാട്, കർണാടകം എന്നീ സംസ്ഥാനങ്ങളിൽ കമ്പനിയ്ക്ക് തോട്ടങ്ങളും ഫാക്ടറികളും നിലവിലുണ്ട്. 

ഇന്ത്യയിലെ ഏറ്റവും വലിയ റബ്ബർ ഉത്പാദകരാണ് ഹാരിസൺസ് മലയാളം. തേയില, കൈതച്ചക്ക, ഏലം, കൊക്കോ, കാപ്പി തുടങ്ങിയ കാർഷിക ഉത്പന്നങ്ങൾ കമ്പനി ഉത്പാദിപ്പിക്കുന്നു.

## സഹസ്ഥാപനങ്ങൾ
* സീയെറ്റ് - ടയർ നിർമ്മാണം
* കെ.ഇ.സി. ഇന്റർനാഷണൽ - വൈദ്യുതി ഉത്പാദനം
* സെൻസാർ ടെക്‌നോളജീസ് -  സോഫ്റ്റ്‌വെയർ നിർമ്മാണം
* ആ.ർപി.ജി. ലൈഫ് സയൻസ് - ആരോഗ്യപരിപാലന മേഖല
* സി.ഇ.എസ്.സി - ഊർജ്ജോത്പാദന - പ്രസരണസ്ഥാപനം
* ഫിലിപ്‌സ് കാർബൺ ബ്ലാക്ക് - കെമിക്കൽസ് 
* സാരിഗമ ഇന്ത്യ - സംഗീതം

## അവലംബം

## പുറത്തേക്കുള്ള കണ്ണികൾ
* കമ്പനിയുടെ ഔദ്യോഗിക വെബ്‌സൈറ്റ്
വർഗ്ഗം:കേരളത്തിലെ വ്യവസായസ്ഥാപനങ്ങൾ
അർജുൻ സിംഗ്

പ്രമുഖ കോൺഗ്രസ് നേതാവും മുൻ കേന്ദ്രമന്ത്രിയുമായിരുന്നു  **അർജുൻ സിങ്** (നവംബർ 5, 1930 - മാർച്ച് 4 2011).

## ജീവിതരേഖ
1930 നവംബർ 5-നാണ് അർജുൻ സിംഗ് ജനിച്ചത്. മൂന്നു തവണ മധ്യപ്രദേശ് മുഖ്യമന്ത്രിയായി ചുമതല വഹിച്ചിട്ടുണ്ട്. 2004-2009 കാലയളവിൽ മാനവശേഷി വികസന വകുപ്പ് മന്ത്രിയായി പ്രവർത്തിച്ചിരുന്നു. കൂടാതെ പഞ്ചാബ് ഗവർണറായും സേവനമനുഷ്ഠിച്ചിരുന്നു. വാർദ്ധക്യസഹജമായ അസുഖം മൂലം ഡെൽഹിയിലെ ഓൾ ഇന്ത്യ ഇൻസ്റ്റിറ്റിയൂട്ട് ഓഫ് മെഡിക്കൽ സയൻസസിൽ പ്രവേശിപ്പിച്ചിരുന്നു. തുടർന്ന് ഹൃദയാഘാതം മൂലം 2011 മാർച്ച് 4-ന് ആശുപത്രിയിൽ വച്ച് അന്തരിച്ചു.

## വഹിച്ച സ്ഥാനങ്ങൾ
*	1957-85 മദ്ധ്യപ്രദേശ് എം.എൽ.എ.
*	സെപ്റ്റംബർ 1963 - ഡിസംബർ 1967 കൃഷി, പൊതുഭരണം, ഇൻഫോർമേഷൻ & പബ്ലിക്ക് റിലേഷൻസ് മന്ത്രി, മദ്ധ്യപ്രദേശ് സർക്കാർ
*	1967 വികസന കാര്യ വകുപ്പു മന്ത്രി, മദ്ധ്യപ്രദേശ് സർക്കാർ 
*	1972-77 വിദ്യാഭ്യാസ വകുപ്പു മന്ത്രി, മദ്ധ്യപ്രദേശ് സർക്കാർ 
*	1977-80 പ്രതിപക്ഷ നേതാവ് , മദ്ധ്യപ്രദേശ് അസംബ്ലി
*	1980-85 മുഖ്യമന്ത്രി, മദ്ധ്യപ്രദേശ്
*	മാർച്ച് - നവംബർ 1985 പഞ്ചാബ് ഗവർണർ

*	ഫെബ്രുവരി 1988 - ജനുവരി 1989 മുഖ്യമന്ത്രി, മദ്ധ്യപ്രദേശ്
*	ജൂൺ 1991 - ഡിസംബർ1994 മനുധ്യ വിഭവ ശേഷി വകുപ്പ് മന്ത്രി, ഇന്ത്യാ ഗവൺമെന്റ്
*	ജൂൺ 1991 - മേയ് 1996 പത്താം ലോകസഭാംഗം, സത്‌ന ലോകസഭാമണ്ഡലം
*	ജൂൺ 1996 - പതിനൊന്നാം ലോകസഭയിലേക്ക് സത്‌നയിൽ നിന്നു മത്സരിച്ചു പരാജയപ്പെട്ടു.
*	ഏപ്രിൽ 1998 - പന്ത്രണ്ടാം ലോകസഭയിലേക്ക് ഹോഷംഗബാദിൽ നിന്നു മത്സരിച്ചു പരാജയപ്പെട്ടു.
*	ഏപ്രിൽ 2000 രാജ്യസഭയിലേക്ക് തെരഞ്ഞെടുക്കപ്പെട്ടു.
*	15 മേയ് 2000 - ഫെബ്രുവരി 2004 രാജ്യകാര്യ മന്ത്രിസഭാസമിതിയിലെ അംഗത്വം
*	31 ഓഗസ്റ്റ് 2001- ജൂലൈ 2004 നിയമകാര്യ വകുപ്പിൽ അംഗത്വം
*	ഏപ്രിൽ 2002 - ഫെബ്രുവരി 2004 പർപ്പസസ് കമ്മറ്റിയുടെ പാർലിമെന്റ് സ്റ്റാൻഡിങ്ങ് കമ്മറ്റി ചെയർമാൻ
*	22 മേയ് 2004 - മേയ് 2009 മനുഷ്യ വിഭവശേഷി വകുപ്പ് മന്ത്രി 

രാജ്യസഭയിലേക്ക് 2006 മേയ് 20-നു മദ്ധ്യപ്രദേശിൽ നിന്നു എതിരില്ലാതെ തെരഞ്ഞെടുക്കപ്പെട്ടു.

## അവലംബം

വർഗ്ഗം:1930-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:നവംബർ 5-ന് ജനിച്ചവർ
വർഗ്ഗം:മാർച്ച് 4-ന് മരിച്ചവർ

വർഗ്ഗം:മുൻ കേന്ദ്രമന്ത്രിമാർ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയുടെ മാനവ വിഭവശേഷി വകുപ്പ് മന്ത്രിമാർ
വർഗ്ഗം:അലഹബാദ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
സൽമാൻ തസീർ

2011 ജനുവരി നാലിന്,  സ്വന്തം അംഗരക്ഷകനാൽ വധിക്കപ്പെട്ട **സൽമാൻ തസീർ** (Urdu, ;   May 31, 1944 January 4, 2011), 2008 മെയ്‌ 15  മുതൽ   പാകിസ്താനിലെ പഞ്ചാബ് പ്രവിശ്യയിലെ ഗവെർണർ ആയിരുന്നു.  പാകിസ്താനിലെ മതനിന്ദ നിയമത്തെ എതിർത്തതാണ് വധത്തിനു കാരണം. സ്വന്തം അംഗ രക്ഷകനായ മാലിക്-മുംതാസ്-ക്വദ്രി, യന്ത്രതോക്കിൽ നിന്നും 26  തിരകൾ പായിച്ചാണ് തസീറിനെ വകവരുത്തിയത്.

## അവലംബം


വർഗ്ഗം:പാകിസ്താനിലെ രാഷ്ട്രീയപ്രവർത്തകർ
വർഗ്ഗം:പഞ്ചാബിന്റെ ഗവർണർമാർ (പാകിസ്താൻ)
വർഗ്ഗം:1944-ൽ ജനിച്ചവർ
നടുവത്ത് അച്ഛൻ നമ്പൂതിരി

ഒരു മലയാള കവിയായിരുന്നു **നടുവത്ത് അച്ഛൻ നമ്പൂതിരി**. പെട്ടെന്ന് അർഥബോധമുളവാകത്തക്കതരത്തിൽ ശുദ്ധ ഭാഷാപദങ്ങളുപയോഗിച്ച് കവിത എഴുതുന്നതിൽ നിപുണനായിരുന്നു ഇദ്ദേഹം. 

## ജീവിതരേഖ
തൃശൂർ ജില്ലയിൽ ചാലക്കുടി നടുവത്തില്ലത്ത് ദിവാകരൻ നമ്പൂതിരിയുടെയും ആര്യാഅന്തർജനത്തിന്റെയും മകനായി ജനിച്ചു. ദിവാകരൻ എന്നാണ് അദ്ദേഹത്തിന്റെ യഥാർഥ നാമം. ഉണ്ണി പിറന്ന് നാലുമാസം കഴിഞ്ഞപ്പോൾ അച്ഛൻ മരിച്ചു, നടുവത്തില്ലം ദരിദ്രമായിത്തീർന്നു. കുലാചാരപ്രകാരമുളള ഉപനയനം, സമാവർത്തനം, വിദ്യാഭ്യാസം തുടങ്ങിയവ ബന്ധുഗൃഹങ്ങളിൽവച്ചാണ് നടത്തിയത്. സംസ്കൃതം അഭ്യസിക്കാൻ ആദ്യം സാധിച്ചില്ല. നമ്പ്യാരുടെ തുള്ളൽ കഥകളും മറ്റു ഭാഷാകൃതികളും നല്ലവണ്ണം വായിച്ചുപഠിച്ചു. 1856-ൽ മരുത്തോമ്പിള്ളി തെക്കേപുഷ്പകത്തു വാസുനമ്പ്യാർ, തൃപ്പൂണിത്തുറ ഗോവിന്ദൻ നമ്പ്യാർ എന്നിവരുടെ കീഴിൽ സംസ്കൃതാഭ്യസനം ആരംഭിച്ചെങ്കിലും സാമ്പത്തികക്ലേശംമൂലം 1863-ൽ പഠനം അവസാനിപ്പിക്കേണ്ടിവന്നു. ഈ കാലഘട്ടത്തിൽ പൂന്തോട്ടത്തു നമ്പൂതിരിയുടെ കീഴിൽ സംസ്കൃതത്തിൽ സാമാന്യജ്ഞാനം നേടുകയും ഭാഷാകാവ്യരചന ആരംഭിക്കുകയും ചെയ്തിരുന്നു.
കുറേക്കാലം ഇദ്ദേഹം തുണിത്തരങ്ങൾ വാങ്ങി വിറ്റ് കാലക്ഷേപം നടത്തിപ്പോന്നു. 1864-ൽ അന്യംനില്ക്കാറായ വടക്കാഞ്ചേരി ഇല്ലത്തുനിന്നും വേളി കഴിച്ചതിനാൽ സാമ്പത്തികസ്ഥിതി മെച്ചപ്പെട്ടു.

## ചരിത്രം

മൂന്നു സന്താനങ്ങളുണ്ടായതിൽ നാരായണൻ ആണ് *നടുവത്തുമഹൻ* എന്ന പ്രസിദ്ധകവി. ഇരിങ്ങാലക്കുടയ്ക്കടുത്ത് തത്തമ്പള്ളി, നടുമ്പള്ളി എന്നീ ഇല്ലങ്ങളിൽ സന്തതി അറ്റപ്പോൾ അവയുടെ സ്വത്തുക്കളും കൊച്ചി രാജാവിന്റെ നിയോഗപ്രകാരം നടുവത്തച്ഛനു ലഭിച്ചു. 1865 മുതൽ 67 വരെ തൈക്കാട് നാരായണൻ മൂസ്സിന്റെയും പിന്നീട് ഇട്ടിരി മൂസ്സിന്റെയും ശിഷ്യനായി അഷ്ടാംഗഹൃദയം പഠിച്ച് വൈദ്യവൃത്തിയിൽ പ്രഗല്ഭനായിത്തീർന്നു. വെൺമണി മഹനുമായുള്ള നിരന്തര സമ്പർക്കംമൂലം കൊടുങ്ങല്ലൂർക്കളരിയിലെ ശ്രദ്ധേയനായ കവിയായി. 1880 മുതൽ 89 വരെ കൊച്ചിരാജ്യത്തിലെ കോടശ്ശേരി കർത്താവിന്റെ കാര്യസ്ഥനായി ജോലിനോക്കി. 1889-ൽ മൂത്രാശയ സംബന്ധമായ രോഗം ബാധിച്ചെങ്കിലും കൊടുങ്ങല്ലൂർ കൊച്ചുണ്ണിത്തമ്പുരാന്റെ ചികിത്സയാൽ സുഖം പ്രാപിച്ചു. 1909-ൽ കാലിനു നീരുണ്ടായി. അച്ഛൻ നമ്പൂതിരിക്ക് രോഗശാന്തി നേർന്നുകൊണ്ട് അന്നത്തെ കവികൾ അയച്ചുകൊടുത്ത ശ്ലോകങ്ങളുടെ സമാഹാരമാണ് ആരോഗ്യസ്തവം. 1919-ൽ അച്ഛൻ നമ്പൂതിരി നിര്യാതനായി.

## കൃതികൾ

*അംബോപദേശം (വെൺമണിമഹന്റെയും മറ്റും രീതിപിടിച്ച് എഴുതിയതാണെങ്കിലും അതിരു കടന്ന ശൃംഗാരമില്ലാതെ സ്ത്രീകളെ ഉപദേശിക്കുന്ന കൃതി); 
*ഭഗവത്സ്തുതി (ശ്രീകൃഷ്ണസ്തോത്രം); 
*ശൃംഗേരിയാത്ര (മരുത്തോമ്പിള്ളി നമ്പൂതിരി ശൃംഗേരിയിൽ പോയി ശങ്കരാചാര്യരെ ദർശിച്ചതിന്റെ വർണന); 
*അഷ്ടമിയാത്ര (വൈക്കത്തഷ്ടമിക്കു കവി പോയതിന്റെ അനുഭവചിത്രണം); 
*ഭഗവദ്ദൂത് (ഏഴ് അങ്കങ്ങളുള്ള ഭക്തിപ്രധാനമായ നാടകം); 
*ചാലക്കുടിപ്പുഴ (ഖണ്ഡകാവ്യം); 
*ബാല്യുദ്ഭവം (കൈകൊട്ടിക്കളിപ്പാട്ട്) 
എന്നിവയാണ് പ്രധാന കൃതികൾ. ഇവയ്ക്കുപുറമേ 

*കുമാരസംഭവം (രണ്ടാംസർഗം), 
*അക്രൂരഗോപാലം (നാടകം-രണ്ട് അങ്കങ്ങൾ), 
*ഭാരതം കർണപർവം (കിളിപ്പാട്ട് - അഞ്ചധ്യായങ്ങൾ) 
എന്നീ അപൂർണ കൃതികളും നിരവധി കവിതക്കത്തുകളും ഇദ്ദേഹത്തിന്റേതായുണ്ട്. സി.പി. അച്യുതമേനോന്റെ നേതൃത്വത്തിൽ പലർ ചേർന്നു തർജുമ ചെയ്ത ഉത്തരരാമചരിതത്തിന്റെ നാലാമങ്കം തയ്യാറാക്കിയത് നടുവത്തച്ഛനും കുഞ്ഞിക്കുട്ടൻ തമ്പുരാനും ഒറവങ്കര രാജയും ചേർന്നാണ്.

പഴമയേയും പുതുമയേയും സമന്വയിപ്പിക്കുന്ന കവിതകളാണ് നടുവത്തച്ഛന്റേത്. പ്രസാദം, ആർജവം, ലാളിത്യം എന്നിവയാണ് ആ ശൈലിയുടെ പ്രത്യേകതകൾ. ശൃംഗാരത്തിൽനിന്നകന്നുമാറി, കരുണം, ഹാസ്യം എന്നീ രസങ്ങളോടാണ് ഇദ്ദേഹം കൂടുതൽ പ്രതിപത്തി കാണിച്ചത്.

വർഗ്ഗം:മലയാളകവികൾ
വർഗ്ഗം:ഭാരതവിലാസം സഭ
പൂന്തോട്ടത്ത് അച്ഛൻ നമ്പൂതിരി

വെൺമണി പ്രസ്ഥാനത്തിലെ ഒരു കവിയായിരുന്നു **പൂന്തോട്ടത്ത് അച്ഛൻനമ്പൂതിരി** (1821 - 65) . പാലക്കാട്ടു ജില്ലയിൽ കിള്ളിക്കുറിശ്ശിമംഗലം പൂന്തോട്ടത്തു പരമേശ്വരൻ നമ്പൂതിരിയായിരുന്നു ഇദ്ദേഹത്തിന്റെ പിതാവ്. കുഞ്ചൻ നമ്പ്യാരുടെ ജൻമഗൃഹത്തിനു തൊട്ടടുത്തതാണ് പൂന്തോട്ടത്തില്ലം. ഇദ്ദേഹത്തിന്റെ ശരിയായ പേര് ദാമോദരൻ എന്നാണ്. പട്ടാമ്പി പള്ളിശ്ശേരി ഓതിക്കോനായിരുന്നു വൈദികാചാര്യൻ. തൃപ്പൂണിത്തുറ എത്തി സംസ്കൃതം പഠിക്കുകയും അവിടെയുളള ഒരു ക്ഷത്രിയ സ്ത്രീയെ വിവാഹം കഴിക്കുകയും ചെയ്തു. വെൺമണി അച്ഛനോടും കൊടുങ്ങല്ലൂർ വിദ്വാൻ ഇളയ തമ്പുരാനോടും അടുപ്പമുണ്ടായിരുന്നതിനാൽ *കൊടുങ്ങല്ലൂർക്കളരി*യിലെ ഒരംഗമായി. തൃശൂർ അഷ്ടമി ഇല്ലത്തുനിന്നും ഇദ്ദേഹം ഒരന്തർജനത്തേയും വിവാഹം കഴിച്ചിട്ടുണ്ട്. ഈ ബന്ധത്തിൽ മൂന്നു പുത്രൻമാരും അഞ്ചുപുത്രിമാരുമുണ്ടായി.

## കൃതികൾ

*അംബരീഷചരിതം ഓട്ടൻതുള്ളൽ (എസ്.റ്റി. റെഡ്യാരും ശ്രീരാമവിലാസം പ്രസ്സും കുഞ്ചൻ നമ്പ്യാർക്കു കർതൃത്വം നല്കി, പ്രസിദ്ധീകരിച്ചിരിക്കുന്നത് ഈ കൃതിയാണ്); 
*കാലകേയവധം ശീതങ്കൻതുള്ളൽ (ഇതിലെ സ്വർഗവർണന കൊടുങ്ങല്ലൂർ വിദ്വാൻ ഇളയ തമ്പുരാനും അവസാനഭാഗം തൃശൂർ തെക്കേക്കുറുപ്പത്തു കൊച്ചുണ്ണി മേനോനുമാണ് എഴുതിച്ചേർത്തിരിക്കുന്നത്); 
*സ്യമന്തകം ആട്ടക്കഥ 
എന്നിവയാണ് പ്രധാന കൃതികൾ. 

നമ്പ്യാരുടെ മണിപ്രവാളശൈലി സ്വായത്തമായിരുന്നിട്ടും ഫലിതത്തിലും പരിഹാസത്തിലും കുഞ്ചന്റെ അടുത്തെത്താൻ അച്ഛൻ നമ്പൂതിരിക്കു കഴിഞ്ഞിട്ടില്ല. എന്നാൽ ഏതാനും ഒറ്റശ്ളോകങ്ങൾ കൊണ്ടുമാത്രം ഇദ്ദേഹം അവിസ്മരണീയനായിട്ടുണ്ട്.  കൊയ്ത്തുകഴിഞ്ഞ് കറ്റയുമായി ആയാസപ്പെട്ടു പാടത്തു നിന്നു വരുന്ന ഒരു കർഷകസ്ത്രീയെക്കുറിച്ചുള്ള ശ്ലോകം ഇങ്ങനെയാണ്:-

കാമുകിയുമായുണ്ടായ ഒടുവിലത്തെ കൂടിക്കാഴ്ച അനുസ്മരിച്ചു ദുഖിക്കുന്ന കാമുകനാണ് മറ്റൊരു ശ്ലോകത്തിൽ:-

 
ദാരിദ്ര്യദുഃഖത്തിൽ സഹായം അഭ്യർത്ഥിച്ച് കടത്തനാട്ടു ശങ്കരവർമ്മ രാജാവിന് അടിയറ വച്ച ഈ ശ്ലോകവും പ്രസിദ്ധമാണ്:-

"കുളിർത്ത ചെന്താമര തന്നകത്തെ" എന്നു തുടങ്ങുന്ന ശ്ലോകവും പ്രസിദ്ധമാണ്.

## അവലംബം


വർഗ്ഗം:മലയാളകവികൾ
വെള്ളി എറിയൻ

പരുന്തുകളിൽ കാക്കയോളം വലിപ്പമുള്ള ഒരിനമാണ് **വെള്ളി എറിയൻ**  - **Black-winged Kite**. വരണ്ട പ്രദേശങ്ങളിൽ കുറ്റിക്കാടുകൾ ധാരാളമുള്ള  പ്രദേശത്താണു ഇവ കൂടുതലായും കാണപ്പെടുന്നത്.
## രൂപവിവരണം
ഇരിക്കുമ്പോൾ ഇവയുടെ ചിറകിനുമുകളിലായി ഒരു കറുത്തപട്ട ദൃശ്യമാകുന്നു. ഇവയുടെ കണ്ണിന്റെ ഭാഗത്തായി വീതികുറഞ്ഞ കറുത്ത കൺപട്ട കടന്നു പോകുന്നു. ചിറകിലെ വലിയ തൂവലുകൾക്ക് കറുപ്പ് നിറമാണ്. വെള്ള നിറത്തിലുള്ള ഇവയുടെ വാലിലെ തൂവലുകൾ എല്ലാം ഒരേ നീളമാണുള്ളത്. പറക്കുമ്പോൾ കാറ്റിനെതിരായി ചവിട്ടി നിൽക്കാനുള്ള ശേഷി ഇവയ്ക്കുണ്ട്. 
## ഭക്ഷണം
പുൽച്ചാടികൾ, എലികൾ, ഉരഗങ്ങൾ മുതലയവ.
## കൂടുകെട്ടൽ
വർഷം മുഴുവൻ പ്രദേശങ്ങൾക്കനുസരിച്ച് മാറ്റമുണ്ടാവും. ഒറ്റപ്പെട്ട ഉയരമുള്ള മരങ്ങളിലാണ് കൂട് ഉണ്ടാക്കുന്നത്. 

## അവലംബം

## പുറത്തേക്കുള്ള കണ്ണികൾ

* Photographs, videos and calls 

വർഗ്ഗം:പരുന്തുകൾ
വർഗ്ഗം:കേരളത്തിലെ പക്ഷികൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
വലിയ ചെങ്കൊക്കൻ ആള

ചുവന്ന ചുണ്ടുള്ള  വലിയ കടൽ പക്ഷി  വർഗ്ഗമാണ് **വലിയ ചെങ്കൊക്കൻ ആള**. ഇംഗ്ലീഷിൽ **Caspian Tern**  എന്നാണ് പേര്. കറുത്ത കാലുകളും, പുറവും ചിറകുകളുടെ മേൽഭാഗവും നേർത്ത ചാരനിറവുമാണ്. തലയിലെ തൊപ്പി പ്രജനനകാലത്ത് നല്ല കറുപ്പും അല്ലാത്തപ്പോൾ തവിട്ടുനിറത്തിൽ വരകളും കാണാം. ചിറകിന്റെ അടിവശത്ത് അഗ്രഭാഗം ഇരുണ്ട ചാരനിറവും, ബാക്കി ശരീരഭാഗം മുഴുവൻ തൂവെള്ളയും. കാക്കയോളം വലിപ്പമുള്ള ഇവ കൊക്ക് സദാസമയവും താഴോട്ട് പിടിച്ചാണ് പറക്കാറുള്ളത്.

## പുറത്തേക്ക് ഉള്ള കണ്ണികൾ
* Caspian Tern Information and Photographs South Dakota Birds and Birding

വർഗ്ഗം:കേരളത്തിലെ പക്ഷികൾ
വർഗ്ഗം:ആളകൾ
ഇറിറ്റേറ്റർ

തെറാപ്പോഡ വിഭാഗത്തിൽ പെട്ട ഒരിനം ദിനോസറാണ് **ഇറിറ്റേറ്റർ**. സ്പൈനോസോസൌറിഡ് കുടുംബത്തിൽ ആണ് ഇവ പെടുക. കൃറ്റേഷ്യസ്‌ യുഗത്തിലെ ആൽബിയൻ കാലഘട്ടത്തിൽ മാംസഭുക്കുകളായ ഇവ ജീവിച്ചിരുന്നത് ഏകദേശം 11 കോടി വർഷങ്ങൾക്ക് മുമ്പാണെന്നാണ് നിഗമനം. ബ്രസീലിലാണ് ഇവയുടെ ഫോസ്സിൽ കണ്ടെത്തിയിട്ടുള്ളത്. മുഖ്യമായും മീനുകളെയാണ് ഇവ ഭക്ഷിച്ചിരുന്നതെന്ന് കരുതപ്പെടുന്നു.

## ശരീര ഘടന
ഏകദേശ കണക്ക് പ്രകാരം നീളം 8 മീറ്ററാണ് (26 അടി). 84 സീ.മീ നീളം ഉള്ള തലയോട്ടിയും, 6 മുതൽ 40 മീ .മീ  നീളം ഉള്ള പല്ലുകളും ഇവയുടെ പ്രത്യേകത ആണ്. ഫോസിൽ കള്ളക്കടത്തുകാർ തലയോട്ടിയിൽ  കൃത്രിമം നടത്തിയിട്ടുണ്ടോ  എന്നും സംശയിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ ഡാറ്റാബേസ്
* തലയുടെ ഡയഗ്രം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
കുരമ്പാല അടവി ഉത്സവം

പത്തനംതിട്ട ജില്ലയിലെ പന്തളത്തിന് സമീപപ്രദേശമായ കുരമ്പാലയിൽ സ്ഥിതി ചെയ്യുന്ന കുരമ്പാല പുത്തൻകാവ് ദേവീക്ഷേത്രത്തിൽ നടത്തപ്പെടുന്ന ഉത്സവമാണ് **കുരമ്പാല അടവി ഉത്സവം**.

## ഐതിഹ്യം
വേലൻ സമുദായത്തിൻറെ കുലമൂർത്തിയായ അടവിയെ പ്രീതിപ്പെടുത്താനാണ് ഈ ഉത്സവം നടത്തുന്നത്. ഫെബ്രുവരി, മാർച്ച് മാസങ്ങളിലായി 13 ദിവസം നീണ്ടുനില്ക്കുന്ന ഈ ഉത്സവം അഞ്ചു വർഷം കൂടുമ്പോഴാണ് നടത്തിവരുന്നത്. ദേവി തന്റെ സ്വരൂപത്തിലേക്ക് ആവാഹിച്ചു എന്നാണ് നാട്ടുകാരുടെ വിശ്വാസം. ഇതോടെ പൂർവ്വാധികം ശക്തിയുള്ള ദേവിയെ പ്രീതിപ്പെടുത്തുന്നതിനായി  നാട്ടുകാർ നൽകുന്ന നൈവേദ്യമാണ് ഉത്സവനാളിലെ ചൂരൽ ഉരുളിച്ച.  നരബലി പോലെയുള്ള ചൂരൽ ഉരുളിച്ച കേരളത്തിൽ ഇവിടെ മാത്രമാണ് നടക്കുന്നത്. കുരമ്പാല നിവാസികൾക്ക് മാത്രമേ ഇതിൽ പങ്കെടുക്കാൻ അവകാശമുള്ളൂ. ഉത്സവദിവസങ്ങളിൽ രാത്രി ഒൻപതു മണി  മുതൽ ദിവസവും, തപ്പുകാച്ചി ക്കൊട്ടും താവടി തുള്ളലും  പന്നത്താവടിയും പടയണി വിനോദവും നടക്കും.

ഉത്സവത്തിന്റെ മൂന്നാം നാൾ വെള്ളയും കരിയും കോണ്ട് ഉണ്ടാക്കുന്ന കോലവും , നാലാംനാൾ ഗണപതി കോലവും  ഗണപതി പിശാചു കോലവും,   അഞ്ചാം നാൾ  മറുതക്കോലവും, ആറിനു വടിമാടൻ കോലവും തോപ്പിമാടൻ കോലവും , ഏഴിന് പുള്ളിമാൻ കോലവും , എട്ടിന് ചെറുമാടൻ കോലവും, ഒൻപതിന് 51 പച്ചപ്പാളയിൽ  തീർക്കുന്ന കാലയക്ഷിക്കോലവും, പത്തിന് കുതിര തുള്ളലും നടക്കും.   മാർച് 11  നു ആണ് അടവി ഉത്സവം . രാവിലെ ഒൻപതു മുതൽ, തെങ്ങ്, പന, കമുക് കളിപ്പിക്കലുണ്ടാവും.   അന്ന് വൈകുന്നേരം ഏഴിന് തുടങ്ങുന്ന പടയണി, രാത്രി 12  മണിയോടെ സമാപിക്കും. അന്ന് ശീതങ്കൻ തുള്ളൽ, വൈരാവി തുടങ്ങിയവ എത്തി കാലം കൊഴുപ്പിക്കും .പടയണി അവസാനിച്ചാൽ പാനയടിയാണ്. ക്ഷേത്ര വെളിച്ചപ്പാട്  മരക്കുറ്റിയിൽ 101 ഇളനീർ ഉടയ്ക്കും.  അടവിയിൽ ചൂരൽ ഉരുളാൻ വ്രതം എടുത്തവർ വെളിച്ചപ്പാടിൽ നിന്നും ഭസ്മം വാങ്ങി ക്ഷേത്ര നടയിൽ എത്തി ചൂരൽ ദേഹത്ത് ചുറ്റി വടക്കോട്ട് ഉരുളും. അപ്പോൾ ചൂരൽ മുള്ളുകൾ തറച്ച് ദേഹത്ത് നിന്നും പൊടിയുന്ന ചോര ദേവിക്കുള്ള വഴിപാടാണ്. പതിനൊന്നാം നാളിൽ, നായാട്ടും പടയും ചടങ്ങാണ്. പന്ത്രണ്ടിന്   പൂപ്പടയും കാലൻ കോലം തുള്ളലും ഉണ്ടാവും. പതിമൂന്നാം ദിവസം, അമ്പലവും വിളക്കുമെന്ന ചടങ്ങ് കഴിഞ്ഞാൽ ഭൈരവിക്കോലം  കളത്തിലെത്തും. തുള്ളി ഒഴിയുന്ന കോലത്തിനു മുന്നിൽ കരിങ്കോഴിയെ കാണിച്ച്‌, പാടി വിളിച്ച്, ചിറമുടിയിലെ കൈതപ്പൂ തോട്ടത്തിലേക്ക്  കൊണ്ടുപോകും. ചിറമുടിയിലേക്ക്  പോകുന്ന കോലത്തെ  അവിടെയുള്ള പാല മരത്തിൽ തൂക്കി , കുരുതിയും നടത്തി , തിരിഞ്ഞു നോക്കാതെ കരക്കാർ മടങ്ങുന്നതോടെ  അടവി ഉത്സവം സമാപിക്കും.

## പ്രത്യേകതകൾ
കാച്ചിക്കൊട്ടി,  കാപ്പ് ഒലിയും താവടിയും പന്നത്താവടിയും  തുള്ളുന്ന ഉത്സവത്തിന്‌ സവിശേഷതകൾ ഏറെയാണ്‌.

## 2011  ലെ പടയണി സംഘാടനം
2006  മാർച്ചിൽ   നടന്ന അടവി ഉത്സവത്തിന്‌ ശേഷം ഇപ്പോഴാണ് അടുത്ത ഊഴം.  കുരമ്പാല പടേനി കളരിയാണ് നേതൃത്വം വഹിക്കുന്നത്. കുരമ്പാല പടയണിയിൽ വിനോദത്തിനാണ്   പ്രാധാന്യം. കാഴ്ചക്കാരെ ചിരിപ്പിക്കുകയും ചിന്തിപ്പിക്കുകയും ചെയ്യുന്ന , ഹാസ്യ രൂപങ്ങളായ വെളിച്ചപ്പാട്, പരദേശി, പുലവൃത്തം, അമ്മൂമ്മയും വാല്യക്കാരനും ശർക്കരക്കൂടം, മാസപ്പടി, അന്തോണി തുടങ്ങിയ വിനോദ രംഗങ്ങൾ വളരെ തന്മയത്തത്തോടെയാണ്  പടേനി കളരിയിലെ കലാകാരന്മാർ അവതരിപ്പിക്കുന്നത്‌.  വിനോദത്തിന്റെ ആചാര്യനായിരുന്ന പരേതനായ  പന്തളം നാരായണപിള്ള ആശാന്റെ  ശിക്ഷണമാണ്  പടേനി കളരിയുടെ കൈമുതൽ.         
## അവലംബം

## പുറത്തേക്കുള്ള കണ്ണികൾ
* കുരമ്പാല പുത്തൻകാവിൽ ചൂരൽ ഉരിളിച്ച കാണാൻ എത്തിയത് ആയിരങ്ങൾ
* കുരമ്പാല പുത്തൻകാവിൽ അത്തക്കാഴ്ച നാളെ
* ചൂരൽ അടവി, ഭക്തിയിലമർന്നു കുരമ്പാല; അത്യപൂർവ ചടങ്ങ് കാണാനെത്തിയത് ആയിരങ്ങൾ
* ചൂരൽ ഉരുളിച്ച ആത്മപീഡന വഴിപാട്
* Koorambala Puthenkavu Temple 

വർഗ്ഗം:കേരളത്തിലെ ഉത്സവങ്ങൾ
വർഗ്ഗം:പടയണി
മീൻപരുന്ത്

ഇന്ത്യയിലും, നേപ്പാൾ, ശ്രീലങ്ക, ബംഗ്ലാദേശ്, മ്യാന്മാർ, ഫിലിപ്പീൻസ്, തായ്‌ലാന്റ്, വിയറ്റ്നാം, ഇന്തോനേഷ്യ,  കമ്പോഡിയ, മലേഷ്യ, സിംഗപ്പൂർ, തുടങ്ങി ലോകത്തിന്റെ പലഭാഗങ്ങളിലും കണ്ടു വരുന്നതും വംശനാശഭീഷണി നിലനിൽക്കുന്നതുമായ ഒരു പക്ഷിയാണ് **വലിയ മീൻപരുന്ത്**  (ആംഗലേയം :*Grey-headed Fish Eagle*). ഇതിന്റെ ശാസ്ത്രീയനാമം *Ichthyophaga ichthyaetus* എന്നുമാണ്.

## പ്രത്യേകതകൾ
തലയിലേയും  കഴുത്തിലേയും  തൂവലുകൾ ചാരനിറത്തിൽ കാണപ്പെടുന്ന ഈ പക്ഷിയുടെ ശരീരത്തിന് മുകൾ ഭാഗത്തുള്ള തൂവലുകൾ തവിട്ടു നിറത്തിലും; ചിറകുകളിലെ വലിയ തൂവലുകൾക്ക് കറുപ്പ് നിറവും ആണുള്ളത്. നെഞ്ച് ഇളം തവിട്ട് നിറത്തിലും വയർ, വാൽ, കാലുകൾ എന്നിവ വെളുത്ത തൂവലുകളാലും മൂടപ്പെട്ടിരിക്കുന്നു. കൂടാതെ വാലിന് അഗ്രത്തായി വീതിയിൽ കറുത്ത പട്ടയുടെ ആകൃതിയിലും തൂവലുകൾ ഉണ്ട്. 

## ശരീരഘടന
* നീളം                  : 61   സെ.മീ. - 75 സെ.മീ.
* ചിറക് (ആൺ)     : 42   സെ.മീ. -  45.5 സെ.മീ.
*‌ ചിറക് (പെൺ)    : 45.5 സെ.മീ. - 51.8 സെ.മീ
* ഭാരം (ആൺ)      : 1.6 കി.ഗ്രാം.
* ഭാരം (പെൺ)     : 2.3 കി.ഗ്രാം.  - 3.7 കി.ഗ്രാം

## ആവാസം
മീൻ മുഖ്യ ഭക്ഷണമായുള്ള ഈ പക്ഷികൾ ഇര തേടുന്നത് ശുദ്ധജലതടാകങ്ങളുടെ സമീപത്തും, വനത്തിനുള്ളിലൂടെ പതിയെ ഒഴുകുന്ന പുഴകളുടെ സമീപത്തുമുള്ള ഉയരമുള്ള മരങ്ങളിലുമാണ്.. 

നദീതീരങ്ങളിലെ ഉയരമുള്ള ചില്ലകളിൽ ബലമുള്ള ചുള്ളിക്കമ്പുകൾ കൊണ്ട് തീർക്കുന്ന കൂടുകളിൽ; സെപ്തംബർ മുതൽ ഡിസംബർ വരെയാണ് ഈ വർഗ്ഗത്തിലെ പക്ഷികളുടെ മുട്ടയിടീൽ കാലം. ഒരു പ്രാവശ്യം രണ്ട് മുട്ടകൾവരെ ഇടും. മുട്ട വിരിഞ്ഞ് കുഞ്ഞുങ്ങൾക്ക് തൂവലുകൾ ആകുന്നതിന് 6 മുതൽ 7 ആഴ്ചവരെ സമയമെടുക്കും.

## അവലംബം


## ഇതും കാണുക
*  Database entry includes a brief justification of why this species is near threatened

*Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6

വർഗ്ഗം:പരുന്തുകൾ
വർഗ്ഗം:കേരളത്തിലെ പക്ഷികൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
വെൺ‌മണി അച്ഛൻ നമ്പൂതിരിപ്പാട്

ലളിതമലയാളത്തിന് ഭാഷാകവിതയിൽ സ്ഥാനം നല്കാൻ സഹായിച്ച വെൺമണിപ്രസ്ഥാനത്തിനു രൂപംകൊടുത്ത മലയാളകവിയായിരുന്നു **വെൺ‌മണി അച്ഛൻ നമ്പൂതിരിപ്പാട്** (1817 - 1891) . എറണാകുളം ജില്ലയിൽ ചൊവ്വരനിന്നും 9 കി.മീ. കിഴക്കുള്ള വെള്ളാരപ്പിള്ളി എന്ന സ്ഥലത്ത് പെരിയാറിന്റെ തീരത്തുള്ള വെൺമണി മനയ്ക്കൽ 1817-ൽ ജനിച്ചു. പരമേശ്വരൻ എന്നാണ് ശരിയായ പേര്. 1838-ൽ പൊൽപ്പായ മനയ്ക്കൽനിന്നു വിവാഹം കഴിച്ചു. ആദ്യമുണ്ടായ രണ്ടുകുട്ടികൾ മരിച്ചുപോയി. 1844-ൽ ജനിച്ച മൂന്നാമത്തെ സന്താനമാണ് പില്ക്കാലത്ത് വെൺമണിമഹൻ എന്നു പ്രസിദ്ധിയാർജിച്ച കദംബൻ നമ്പൂതിരിപ്പാട്‌. കൊടുങ്ങല്ലൂർ കോവിലകത്തു കുഞ്ഞിപ്പിള്ളത്തമ്പുരാട്ടിയേയും വെൺമണി അച്ഛൻ വിവാഹം കഴിച്ചിരുന്നു. ഈ ബന്ധത്തിലുണ്ടായ പുത്രനാണ് കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ. 1880-നോടടുപ്പിച്ചാരംഭിച്ച കൊടുങ്ങല്ലൂർക്കളരിയിലെ ഭാഷാമേധാവി വെൺമണി അച്ഛനായിരുന്നു; സംസ്കൃതാചാര്യൻ കുംഭകോണം കൃഷ്ണശാസ്ത്രികളും. ഭാഷാകവിതയിലും സംസ്കൃതത്തിലും പരിശീലനം നല്കുക, കവിതാമത്സരങ്ങളും സമസ്യാപൂരണങ്ങളും ഏർപ്പെടുത്തുക തുടങ്ങിയവയായിരുന്നു കൊടുങ്ങല്ലൂർക്കളരിയുടെ ഉദ്ദേശ്യം. ഈ സ്ഥാപനം പത്തുകൊല്ലത്തോളം അവിഘ്നം പ്രവർത്തിച്ചു. 1890 ആയപ്പോഴേക്കും വെൺമണി അച്ഛന് വാതരോഗം പിടിപെട്ടു. വയസ്കര മൂസ്സിന്റെ ചികിത്സ ഫലവത്തായില്ല. 1891-ൽ ഇദ്ദേഹം നിര്യാതനായി.

വെൺമണി അച്ഛനും അമ്പാടി കുഞ്ഞുകൃഷ്ണപൊതുവാളും ചേർന്നു രചിച്ച കൃതിയാണ് കവികളെ പഴങ്ങളോടുപമിക്കുന്ന കവിപക്വാവലി. നളചരിതം വഞ്ചിപ്പാട്ട്, പറയൻഗണപതി എന്നിവയാണ് അച്ഛന്റെ ഭാഷാകൃതികൾ. പലതും തുടങ്ങിവച്ചെങ്കിലും ഒന്നും മുഴുമിപ്പിക്കാൻ ഇദ്ദേഹത്തിനു കഴിഞ്ഞില്ല. രാമേശ്വരം യാത്രയെക്കുറിച്ച് ആറുശ്ളോകങ്ങൾ, ഒരു ഹർജി, ഒറ്റപ്പെട്ട ഏതാനും കീർത്തനങ്ങൾ, ശൃംഗാരശ്ളോകങ്ങൾ, അടിയറശ്ളോകങ്ങൾ എന്നിങ്ങനെ തൊണ്ണൂറോളം ശ്ളോകങ്ങൾ മാത്രമേ വെൺമണി അച്ഛന്റേതായി ലഭിച്ചിട്ടുളളു. ഇദ്ദേഹത്തിന്റെ *ഓമനക്കുട്ടൻ ഗോവിന്ദൻ* എന്നുതുടങ്ങുന്ന പാട്ടിന് കേരളത്തിലെ ഗാനസാഹിത്യത്തിൽ അതിപ്രധാനമായ സ്ഥാനമാണുള്ളത്. ഇവയിലെല്ലാം കാണുന്ന ശബ്ദപ്രയോഗം സരളവും ഭാഷാപദങ്ങളുടെ പ്രാചുര്യവും മലയാളകവിതയിൽ പുതിയൊരു വഴിത്താരയുടെ തുടക്കം കുറിച്ചു.

വർഗ്ഗം:മലയാളകവികൾ
ഹിപ്പിയിസം

ആധുനിക നാഗരികതയുടെ പൊള്ളത്തരത്തിനെതിരെ 1960-കളിൽ അമേരിക്ക, ബ്രിട്ടൻ, ഫ്രാൻസ്, ഇറ്റലി മുതലായ സമ്പന്ന മുതലാളിത്തരാജ്യങ്ങളിൽ രൂപംകൊണ്ട  യുവജനങ്ങളുടെ പ്രതിഷേധ പ്രസ്ഥാനം. കാലിഫോർണിയയിലെ സാൻ ഫ്രാൻസിസ്‌കോയിലായിരുന്നു ഉദ്ഭവം. അക്രമരഹിതമായ അരാജകത്വം, പരിസ്ഥിതിയോടുള്ള ആഭിമുഖ്യം, പാശ്ചാത്യഭൗതികവാദത്തിന്റെ തിരസ്കാരം എന്നിവയായിരുന്നു പ്രസ്ഥാനത്തിന്റെ മുഖ്യലക്ഷണങ്ങൾ. രാഷ്ട്രീയ വിമുഖവും യുദ്ധവിരുദ്ധവും കലാത്മകവുമായ ഒരു പ്രതിസംസ്കാരം വടക്കെ അമേരിക്കയിലും യൂറോപ്പിലും ഹിപ്പികൾ രൂപവത്കരിച്ചു. അതിന്റെ അനുരണനം ലോകവ്യാപകമായി ഉണ്ടായി . എൽ.എസ്.ഡി. പോലുള്ള മയക്കുമരുന്നുകളുടെ ഉപയോഗവും പൗരസ്ത്യമിസ്റ്റിസിസത്തോടുള്ള താത്പര്യവും ഹിപ്പികളുടെ മുഖമുദ്രയായിരുന്നു. ഫാഷൻ, കല, സംഗീതം എന്നിവയിലെല്ലാം ഹിപ്പിയിസം വലിയ ചലനങ്ങളുണ്ടാക്കി.

## അവലംബം

വർഗ്ഗം:സംസ്കാരം
അന്നാ കരേനിന

ലിയോ  ടോൾസ്റ്റോയ്‌ എഴുതിയ വിഖ്യാത റഷ്യൻ നോവൽ .  പത്തൊമ്പതാം നൂറ്റാണ്ടിലെ  റഷ്യൻ സാമൂഹിക ജീവിതത്തിന്റെ പശ്ചാത്തലത്തിൽ ചില കുടുംബങ്ങളുടെ കഥകൾ കൂട്ടിയിണക്കിയതാണ് ഇതിവൃത്തം.  പത്തൊൻപതാം നൂറ്റാണ്ടിലെ തന്നെ മറ്റൊരു പ്രശസ്ത നോവലിസ്റ്റായ ഗുസ്താവ് ഫ്ലോബേറിന്റെ (Gustav Flaubert) മദാം ബോവറിയെപ്പോലെ, സ്നേഹരഹിതമായ ഒരു വിവാഹത്തിന്റെ ബന്ധനം സൃഷ്ടിച്ച ശൂന്യതയിൽ വിവാഹേതരപ്രണയത്തിലേക്കും അവിശ്വസ്തതയിലേക്കും തള്ളിനീക്കപ്പെട്ട ഒരു സ്ത്രീയുടെ കഥയാണ്  നോവൽ പറയുന്നത്.

## കഥാസംഗ്രഹം

 എന്ന പ്രശസ്തമായ വാക്യത്തിൽ തുടങ്ങുന്ന നോവൽ, കുടുംബബന്ധങ്ങളിലെ പ്രതിസന്ധികളെ പിന്തുടരുന്നതിനൊപ്പം ജീവിതത്തിന്റെ അർത്ഥത്തിനും സാമൂഹ്യനീതിക്കും വേണ്ടിയുള്ള അന്വേഷണത്തിന്റെ കഥയും പറയുന്നുണട്. തീവണ്ടിക്കുമുൻപിൽ ചാടിയുള്ള കഥാനായിക അന്നയുടെ ആത്മഹത്യയിലാണ് അന്നാ കരേനിനയുടെ പ്രസിദ്ധമായ ദുരന്തസമാപ്തി.

പീറ്റേഴ്സ്  ബർഗിലെ  ഒരുയർന്ന ഉദ്യോഗസ്ഥന്റെ ഭാര്യയായ അന്നാ കരേനിന മോസ്‌കോവിൽ വച്ച് വ്രോൺസ്കി എന്നൊരാളുടെ കാമുകിയായിത്തീർന്നു. അവരുടെ അവിഹിതബന്ധം അന്നയുടെ കുടുംബജീവിതം തകർത്തു. ഒടുവിൽ വോൺസ്കിയിൽ ദുശ്ശങ്ക തോന്നിയ അവൾ ആത്മഹത്യ ചെയ്തു. ഈ ദുരന്തകഥയ്ക്ക് സമാന്തരമായി ലെവിൻ എന്നൊരാളുടെ ആദർശപൂർണമായ കുടുംബജീവിതത്തിന്റെ കഥയും അവതരിപ്പിച്ചിരിക്കുന്നു. പരസ്പരം സ്‌നേഹിക്കുകയും തെറ്റുകൾ പൊറുക്കുകയും ചെയ്യുന്ന മനുഷ്യാത്മാക്കളാണ് ആ കുടുംബത്തിലുള്ളത്.  ലെവിന്റെ കഥയിൽ ടോൾസ്റ്റോയിയുടെ ജീവിതകഥ പ്രതിഫലിക്കുന്നതായി കരുതപ്പെടുന്നു.

## മഹത്ത്വം
വിശ്വസാഹിത്യത്തിലെ ഏറ്റവും മഹത്തായ സൃഷ്ടികളിലൊന്നായി കരുതപ്പെടുന്ന `അന്ന കരേനിന' ലോകത്തിലെ മിക്കവാറും എല്ലാ ഭാഷകളിലും വിവർത്തനം ചെയ്യപ്പെട്ടിട്ടുണ്ട്.  പിന്നീടുണ്ടായ ആത്മീയ പ്രതിസന്ധിയുടെ അവസാനം പഴയതരം കഥകൾ എഴുതുന്നത് നിർത്തിയപ്പോൾ ടോൾസ്റ്റൊയി പറഞ്ഞത്, തനിക്ക് എഴുതാനുണ്ടായിരുന്നതൊക്കെ, അന്നാ കരേനിനയിൽ എഴുതിയിട്ടുണ്ട് എന്നാണ്. ഹോളിവുഡിന്റെ ഇഷ്ടകഥകളിലൊന്നായ അന്നാ കരേനിന, പലവട്ടം അവിടെ ചലച്ചിത്രവൽ‍ക്കരിക്കപ്പെട്ടിട്ടുണ്ട്. അതിന്റെ ഏറെ പ്രശസ്തമായ ചലചിത്രാവിഷ്കരണങ്ങളിലൊന്നിൽ അന്നയായി അഭിനയിച്ചത് പ്രഖ്യാത നടി ഗ്രെറ്റ ഗാർബോ ആയിരുന്നു. 2007 ജനുവരിയിൽ അമേരിക്കയിലെ ടൈം മാസിക അന്നാ കരേനിന, യുദ്ധവും സമാധാനവും എന്നിവയെ എക്കാലത്തേയും ഏറ്റവും നല്ല പത്തു നോവലുകളിൽ യഥാക്രമം ഒന്നാമത്തേതും മൂന്നാമത്തേതും ആയി വിലയിരുത്തി.

## കുറിപ്പുകൾ
"Happy families are alike; but every unhappy family is unhappy in its own way" എന്ന് ആംഗലം.

## അവലംബം


വിഭാഗം :റഷ്യൻ നോവലുകൾ
വർഗ്ഗം:ലിയോ ടോൾസ്റ്റോയിയുടെ നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
അമൃത വിശ്വ വിദ്യാപീഠം

മാതാ അമൃതാനന്ദമയി മഠത്തിന്റെ മേൽനോട്ടത്തിൽ പ്രവർത്തിക്കുന്ന ഒരു കല്പിത സർവകലാശാലയാണ് **അമൃത വിശ്വ വിദ്യാപീഠം**.കേരളം, കർണാടകം, തമിഴ്നാട് സംസ്ഥാനങ്ങളിലെ അഞ്ചു കേന്ദ്രങ്ങളിലായി നിരവധി വിദ്യാഭ്യാസ സ്ഥാപനങ്ങൾ ഈ സർവ്വകലാശാലയ്ക്ക് കീഴിൽ പ്രവർത്തിക്കുന്നു. ഇത് അമൃത യൂണിവേഴ്സിറ്റി എന്നുകൂടി അറിയപ്പെടുന്നു.

## നാൾവഴി
കേരള സർവകലാശാലയ്ക്ക് കീഴിൽ കരുനാഗപ്പള്ളിയിലും , ഭാരതിയാർ സർവകലാശാലയ്ക്ക് കീഴിൽ കോയമ്പത്തൂരിലും  കമ്പ്യൂട്ടർ പഠന സ്ഥാപനമായിട്ടായിരുന്നു തുടക്കം . 2003ൽ  യു .ജി .സി കല്പിത സർവകലാശാലയായി അംഗീകാരം ലഭിച്ചു .2009 ൽ MHRD സർവകലാശാലാ പദവി നൽകിNAAC,MHRD എന്നിവയുടെ 'A' ഗ്രെഡും സർവകലാശാലക്കു ലഭിച്ചു.

## കലാലയങ്ങൾ
250px|right|thumb|  അമൃതപുരി കാമ്പസ്
അമൃത വിശ്വവിദ്യാപീഠത്തിന്റെ വിവിധ കലാലയങ്ങൾ സ്കൂളുകൾ എന്നറിയപ്പെടുന്നു. നിലവിൽ  കോയമ്പത്തൂർ, ബാംഗളൂർ, മൈസൂർ, കൊച്ചി, കൊല്ലം അമൃതപുരി എന്നിവിടങ്ങളിലായി 20 സ്ഥാപനങ്ങൾ  ഇപ്പോൾ പ്രവർത്തിക്കുന്നു.
* വൈദ്യശാസ്ത്രം , (medicine ayurveda dentistry pharmacy nursing)
* സാങ്കേതികവിദ്യ, (engineering)
* ജൈവസാങ്കേതികവിദ്യ , (biotechnology)
* വാണിജ്യം ,(business)
*സാമൂഹിക വിഷയങ്ങൾ (social work, arts and science )
## പങ്കാളിത്ത കരാറുകൾ
അമൃത വിശ്വവിദ്യാപീഠം ഇന്ത്യയിലും വിദേശത്തുമായി നിരവധി സർക്കാർ /സർക്കാരിതര സ്ഥാപനങ്ങളുമായി പങ്കാളിത്ത കരാറുകളിൽ ഏർപ്പെട്ടു കഴിഞ്ഞിരിക്കുന്നു. ഭാരത സർക്കാരിന്റെ ശാസ്ത്ര സാങ്കേതിക വകുപ്പും, ബഹിരാകാശ വകുപ്പും, അമേരിക്കയിലെ മൈക്രോസോഫ്റ്റ്‌ കമ്പനിയും ഇതിൽ പെടുന്നു. കൂടാതെ ഇന്ത്യയിലും വിദേശത്തുമായി അനേകം സർവ്വകലാശാലകളുമായി ധാരണാ കരാർ നിലവിലുണ്ട്. ഹാർവേർഡ്‌, യേൽ, പ്രിൻസ്ടൻ, ന്യൂ മെക്സിക്കൊ,ബൊഫല്ലൊ  സർവ്വകലാശാലകൾ ഇവയിൽ പെടുന്നു

## പുറത്തേക്കുള്ള കണ്ണി

* സർവ്വകലാശാലയുടെ സൈറ്റ്

## അവലംബം

വർഗ്ഗം:ഇന്ത്യയിലെ കൽപ്പിതസർവ്വകലാശാലകൾ
അൽനിക്കോ

ഇരുമ്പ്(Fe), അലുമിനിയം(Al), നിക്കൽ(Ni), കൊബാൾട്ട്(Co) എന്നിവ അടങ്ങുന്ന ഒരു ലോഹസങ്കരമാണ് **അൽനിക്കോ** (Alnico) .

## പ്രധാന ഗുണങ്ങൾ
#ഫെറോമാഗ്നറ്റിക് സ്വഭാവം
#കൊയേഴ്സിവിറ്റി
#
## പ്രധാന ഉപയോഗം
സ്ഥിരകാന്തങ്ങൾ ഉണ്ടാക്കാൻ ഉപയോഗിക്കുന്നു

## ബാഹ്യകണ്ണികൾ
*mnam,<MANllsmmsnnsknqnsProperties and composition of various alnico alloys
 
വർഗ്ഗം:ലോഹസങ്കരങ്ങൾ
കൊയേഴ്സിവിറ്റി

കാന്തികസ്വഭാവം നഷ്ടപ്പെടുന്നതിനെ പ്രതിരോധിക്കാനുള്ള കഴിവാണ് **കൊയേഴ്സിവിറ്റി**(coercivity). ഇത് അളക്കാനായി B-H അനലൈസർ അല്ലെങ്കിൽ മാഗ്നറ്റോമീറ്റർ ഉപയോഗിക്കുന്നു. oersted, ampere/meter എന്നിവയാണ് കൊയേഴ്സിവിറ്റിയുടെ ഏകകങ്ങൾ ഉയർന്ന കൊയേഴ്സിവിറ്റിയുള്ള പദാർത്ഥങ്ങൾകൊണ്ട്(കഠിന ഫെറോമാഗ്നറ്റിക്) സ്ഥിരകാന്തങ്ങൾ ഉണ്ടാക്കുന്നു.
താഴ്ന്ന കൊയേഴ്സിവിറ്റിയുള്ള പദാർത്ഥങ്ങൾകൊണ്ട്(മൃദു ഫെറോമാഗ്നറ്റിക്) മൈക്രോവേവ് ഉപകരണങ്ങൾ, റിക്കോഡിംഗ് ഹെഡ്, ട്രാൻസ്ഫോമറുകൾ മുതലായവ ഉണ്ടാക്കുന്നു

## അവലംബം

വർഗ്ഗം:ഭൗതികശാസ്ത്രം - അപൂർണ്ണലേഖനങ്ങൾ
തവാ

ട്രയാസ്സിക് കാലത്തു നിന്നുമുള്ള ഒരു തെറാപ്പോഡ വിഭാഗം ദിനോസറാണ് **തവാ**.ന്യൂ മെക്സിക്കോയിൽ നിന്നും 2004 - ലാണ് ഭാഗികമായ ആദ്യ ഫോസിൽ കണ്ടു കിട്ടുന്നത്. തുടർന്ന് 2006-ൽ രണ്ടു മുഴുവൻ ഫോസിലുകൾ കണ്ടെത്തി.

## പേര്
അമേരിക്കയിലുള്ള പുഎബ്ലോൻ വംശജർ ആരാധിക്കുന്ന സൂര്യ ദേവന്റെ പേരാണ് തവാ.

## ജീവിതകാലം
ഇവ ജീവിച്ചിരുനത് ഏകദേശം 215-213 ദശലക്ഷം വർഷം മുൻപാണെന്ന് കണ്ടെത്തിയിട്ടുണ്ട് (അന്ത്യ ട്രയാസ്സിക്) .

## പുറത്തേക്കുള്ള കണ്ണികൾ
*National Science Foundation special report on ''Tawa hallae
ഇയോറാപ്റ്റർ

ഏറ്റവും പുരാതന ദിനോസറുകളുടെ വിഭാഗത്തിലുള്ള ഇരുകാലിയായ ദിനോസറാണ് **ഇയോറാപ്റ്റർ**. ദിനോസറുകളുടെ യുഗത്തിന് തുടക്കം കുറിക്കുന്ന വിഭാഗമാണിവ.

## പേരിനു പിന്നിൽ

ലഘുചിത്രം|ഇടത്ത്‌|
ലഘുചിത്രം|ഇടത്ത്‌|
*ഇയോറാപ്റ്റർ ലുനെൻസിസ്* എന്ന ഇവയുടെ സ്പീഷിസ് നാമം നിലവിൽ വന്നത്  രണ്ടു പദത്തിൽ നിന്നുമാണ്. ഉദിക്കുന്ന ചന്ദ്രൻ എന്നാണ് ഈ വാക്കിന്റെ അർത്ഥം. ആദ്യനാമം ഗ്രീക്ക് വാക്കായ eos/ηως ന്റെ അർത്ഥം ഉദിക്കുന്ന, അല്ലെങ്കിൽ പുലർച്ച എന്നാണ്. രണ്ടാമത്തെ ഭാഗമായ ലത്തീൻ പദം *ലുനെൻസിസിന്റെ* അർത്ഥം ചന്ദ്രന്റെ എന്നാണ്.  ഇത് സൂചിപ്പിക്കുന്നത് ഇവയുടെ ഫോസ്സിൽ കണ്ടെത്തിയിട്ടുള്ള അർജന്റീനയിലെ‌ *വാലി ഓഫ് മൂൺ* എന്ന സ്ഥല നാമമാണ്.

## ശാസ്ത്രീയ വർഗ്ഗീകരണം
ഇരുകാലിയായ ദിനോസറുകളുടെ വിഭാഗത്തിലാണെകിലും ഇവയെ തെറാപ്പോഡ വിഭാഗത്തിലല്ല ഇവയെ ഉൾക്കൊള്ളിച്ചിരിക്കുന്നത്, പകരം സൌരിശ്ച്യൻ എന്ന വിഭാഗത്തിലാണ് ഇവ.

## ജീവിതകാലം
ഇവ ജീവിച്ചിരുന്നത് ഏകദേശം 231.4 ദശലക്ഷം വർഷം മുൻപ് മധ്യ ട്രയാസ്സിക് കാലത്താണ് . ദിനോസറുകളുടെ ഉദയവും ഈ സമയത്ത് തന്നെയാണ്.

## പുറത്തേക്കുള്ള കണ്ണികൾ
 
*Paul Sereno's paleontology website
*Paleobiology Database entry 
*''Eoraptor lunensis'' at DigiMorph
ബാറ്റിൽ: ലോസ് ആഞ്ചെലെസ്

2011 മാർച്ച് 11-ന് പുറത്തിറങ്ങിയ അമേരിക്കൻ ആക്ഷൻ-സയൻസ് ഫിക്ഷൻ ചിത്രമാണ് ***ബാറ്റിൽ: ലോസ് ആഞ്ചെലെസ്***. ഇന്ത്യ ഉൾപ്പെടെയുള്ള രാജ്യങ്ങളിൽ *വേൾഡ് ഇൻവേഷൻ: ബാറ്റിൽ ലോസ് ആഞ്ചെലെസ്* എന്ന പേരിലാണ് ചിത്രം റിലീസ് ചെയ്തത്. ജൊനാതൻ ലീബസ്മാൻ സംവിധാനം ചെയ്ത ചിത്രത്തിൽ ആരോൺ എക്കാർട്, മിഷാൽ റോഡ്രിഗ്വസ്, മൈക്കൽ പെന, ബ്രിട്ഗെറ്റ് മൊയ്നഹാൻ, നെ-യോ എന്നിവർ പ്രധാന വേഷങ്ങൾ അവതരിപ്പിക്കുന്നു. രണ്ടാം ലോകമഹായുദ്ധത്തോടനുബന്ധിച്ചു നടന്ന ലോസ് ആഞ്ചെലെസ് വ്യോമ യുദ്ധത്തെ ആസ്പദമാക്കി നിർമിച്ചിരിക്കുന്ന ചിത്രത്തിൽ പക്ഷേ അന്യഗ്രഹ ജീവികളും അമേരിക്കൻ വ്യോമസേനയും തമ്മിലുള്ള യുദ്ധമാണ് വിഷയമാകുന്നത്. ലോസ് ആഞ്ചെലെസ് പശ്ചാത്തലമാക്കിയിരിക്കുന്ന ചിത്രം പക്ഷേ പൂർണ്ണമായും ലൂസിയാനയിലാണ് ചിത്രീകരിച്ചിരിക്കുന്നത്. കൊളംബിയ പിക്ചർസ് ചിത്രം പ്രദർശനത്തിനെത്തിക്കുന്നു.

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
സ്യു

ലോകത്തിൽ  ഇന്നു വരെ ലഭ്യമായതിൽ വച്ച് ഏറ്റവും നല്ലതും വലുതും പൂർണ്ണവുമായ റ്റിറാനോസോറസ് ഫോസിലാണ് **സ്യു** എന്ന വിളി പേരിൽ അറിയപ്പെടുന്നത്  . 

## സ്യുവിനെക്കുറിച്ചു ചില പ്രധാന വിവരങ്ങൾ

## അവലംബം
ബാങ്കുവിളി

വിശ്വാസികൾ കൂട്ടമായി നിർവ്വഹിക്കേണ്ട നമസ്ക്കാരങ്ങൾ അവയുടെ സമയങ്ങളിൽ മസ്ജിദുകളിൽ നിന്നും അറിയിക്കുന്നതിനെയാണ് **ആദാൻ** അല്ലെങ്കിൽ **ബാങ്ക്** എന്ന് പറയുന്നത്. നമസ്ക്കാരം തുടങ്ങുന്നതിനും നിശ്ചിത സമയം മുൻപ് ആണ് ബാങ്ക് വിളിക്കുന്നത്. പള്ളികളിൽ ബാങ്ക്   വിളിക്കുന്നയാളാണ് മുഅദ്ദിൻ. നമസ്ക്കാരം തുടങ്ങുന്നതിന് തൊട്ടുമുൻപ് അക്കാര്യം അറിയിക്കുന്നതിനെ ഇക്കാമത്ത് എന്നാണ് പറയുന്നത്.

## ചരിത്രം
മുഹമ്മദ് നബി മക്കയിൽ നിന്ന് മദീനയിലേക്ക് പലായനം ചെയ്ത ആദ്യ വർഷമാണ് (ഹിജ്റ ഒന്നാം വർഷം) വാങ്ക് വിളിച്ച് നമസ്‌കാരസമയം അറിയിക്കുന്ന സമ്പ്രദായം ആരംഭിച്ചത്. ആയിരത്തിനാനൂറിലധികം കൊല്ലങ്ങളായി ലോകത്തിന്റെ വിവിധഭാഗങ്ങളിൽ മുഴങ്ങുന്ന വാങ്കുവിളിയുടെ തുടക്കക്കാരൻ ബിലാൽ ഇബ്നു റബാഹ് എന്ന എത്യോപ്യൻ വംശജനായ കറുത്ത വർഗ്ഗക്കാരനാണ്. മദീനയിലെ മസ്ജിദുന്നബവിക്ക് മുകളിൽ കയറിനിന്നാണ് ബിലാൽ ആദ്യമായി വാങ്ക്  വിളിച്ചത്. അത് വരെ രണ്ട് മരപ്പലകകൾ പരസ്​പരം അടിച്ച് ശബ്ദമുണ്ടാക്കിയായിരുന്നു നമസ്‌കാരസമയം അറിയിച്ചിരുന്നത്. കാലാന്തരത്തിൽ വാങ്ക് ‌വിളി ദൂരസ്ഥലങ്ങളിൽ കേൾക്കാൻ ശബ്ദസാങ്കേതിക ഉപകരണങ്ങളുടെ സൗകര്യം ഉപയോഗിച്ച് തുടങ്ങി.

## ആദാന്റെ വചനങ്ങൾ

വാങ്ക് വിളി കേൾക്കുന്നയാൾ വാങ്കിന്റെ വാചകങ്ങൾ അതുപോലെ ഏറ്റുപറയേണ്ടതാണ്. എന്നാൽ ഹയ്യ അലസ്സലാത്ത്, ഹയ്യ അലൽ ഫലാഹ് എന്നിവ കേൾക്കുമ്പോൾ "ലാ ഹൗല വലാ കുവ്വത്ത ഇല്ലാ ബിലാഹ്" എന്നാണ് പറയേണ്ടത്. അതുപോലെ "അസ്സലാത്തു ഹയ്റും മിന നൗം" എന്ന വാചകം സുബഹിയുടെ വാങ്കിൽ മാത്രം പറയാനുള്ളതാണ്. വാങ്ക് വിളി കേൾക്കുന്നയാൾ വാങ്കിന്റെ വാചകങ്ങൾ അതുപോലെ ഏറ്റുപറയേണ്ടതാണ്. എന്നാൽ ഹയ്യ അലസ്സലാത്ത്, ഹയ്യ അലൽ ഫലാഹ് എന്നിവ കേൾക്കുമ്പോൾ "ലാ ഹൗല വലാ കുവ്വത്ത ഇല്ലാ ബിലാഹ്" എന്നാണ് പറയേണ്ടത്. അതുപോലെ "അസ്സലാത്തു ഹയ്റും മിന നൗം" എന്ന വാചകം കേൾക്കുമ്പോൾ "സദഖ്ത ഒബറിർത"എന്നാണ് പറയേണ്ടത്. ഇത് സുബ്ഹിയുടെ വാങ്കിൽ മാത്രം പറയാനുള്ളതാണ്.

## വാങ്കിന്റെ ദുആ
വാങ്കിനു ശേഷം ചൊല്ലേണ്ട ദുആ താഴെക്കാണും പ്രകാരമാണ്. 

## അവലംബം
#യുവത ബുക്സ് പുറത്തിറക്കിയ നമസ്ക്കാരം എന്ന പുസ്തകം
വർഗ്ഗം:ഇസ്ലാമികം
മാഡം ട്യുസോ വാക്സ് മ്യൂസിയം

ലണ്ടണിൽ സ്ഥിതി ചെയ്യുന്ന മെഴുകുപ്രതിമാ മ്യൂസിയമാണ് **മാഡം ട്യുസോ വാക്സ് മ്യൂസിയം**.(, ) ലോകത്തിലെ പ്രശസ്തരായ വ്യക്തികളുടെ മെഴുകുപ്രതിമകളാണ് ഇവിടെ സ്ഥാപിച്ചിരിക്കുന്നത്. 1835-ൽ മാരീ ട്യുസോ എന്ന ഫ്രഞ്ച് കലാകാരിയാണ് മ്യൂസിയം സ്ഥപിച്ചത്. ഈ മ്യൂസിയത്തിന്റെ ശാഖകൾ ലോകത്തെ പല പ്രമുഖ നഗരങ്ങളിലുമുണ്ട്.

## ചിത്രശാല

File:'Madame Tussaud' herself at 'Madame tussauds waxworks in London..jpg|'Madame Tussaud' herself at 'Madame tussauds waxworks in London
File:Wax figures of Queen Elizabeth II and Prince Philip at Madame Tussauds London, 2008.jpg|എലിസബെത്ത് II
File:Nelson Mandela Wax Statue in Madame Tussauds London.jpg|നെൽസൺ മണ്ടേല
File:Mohanda Karamchand Gandhi Wax Statue in Madame Tussauds London.jpg|മോഹൻദാസ് കരംചന്ദ് ഗാന്ധി
File:Michael Jackson wax figure from london madame tussauds.jpg|മൈക്കൽ ജാക്സൺ
File:Indira Gandhi wax figure from london madame tussauds.jpg| ഇന്ദിരാ ഗാന്ധി
File:Adolf Hitler Wax Statue in Madame Tussauds London.jpg|അഡോൾഫ് ഹിറ്റ്ലർ
File:Marilyn Monroe Wax Statue in Madame Tussauds London.jpg|മാരിലിൻ മൺറോ
File:Sachin Ramesh Tendulkar Wax Statue in Madame Tussauds London.jpg|സച്ചിൻ രമേശ് തെണ്ടുൽക്കർ
File:Benny Hill (Madame Tussauds).JPG|ബെന്നി ഹിൽ
File:Madame Tussauds London - Keira Knightley.jpg|കീറ ക്നൈറ്റ്ലി
File:Madame Tussauds London 00813 Nevit.jpg|നെവിറ്റ്
File:Lady Gaga wax figure at Madame Tussauds in London.jpg|ലേഡി ഗാഗ

File:Charlie Chaplin in Madame Tussauds London.jpg|ചാർളി ചാപ്ലിൻ
File:Jonah Lomu Madame Tussaud london.jpg|ജോനാ ലോമു
File:Angelina Jolie Madame Tussauds London.jpg|ഏഞ്ചെലീന ജോളി
File:Ayrton Senna in Madame Tussauds London.jpg|അയർട്ടൻ സെന്ന
File:Religious leaders in Madame Tussauds London.jpg|ജോൺ പോൾ രണ്ടാമൻ മാർപ്പാപ്പ
File:Alfred Hitchcock (Madame Tussauds).JPG|ആൽഫ്രഡ് ഹിച്ച്കോക്ക്
File:Spiderman.JPG|സ്പൈഡർമാൻ
File:CharlesandCamila.jpg|ചാൾസ് രാജകുമാരനും കാമില്ലയും

File:The Beatles wax dummies.jpg|ദി ബീറ്റിൽസ്
File:Jack Sparrow - Johnny Depp (Madame Tussauds).JPG|ജാക്ക് സ്പാരോ - ജോണി ഡെപ്പ്
File:Kylie Minogue-Wax.jpg|കൈലി മിനോറ്റ്
File:Aishwarya Ray Bacchan in Madame Tussauds London.jpg|ഐശ്വര്യ റായ് ബച്ചൻ


## അവലംബം

## പുറത്തേക്കുള്ള കണ്ണികൾ

* Madame Tussauds – Official website
* മ്യൂസിയത്തിന്റെ ചരിത്രം 

## കുറിപ്പുകൾ





വർഗ്ഗം:മ്യൂസിയങ്ങൾ
കരിയിലക്കാറ്റുപോലെ

പി. പത്മരാജൻ‎ തിരക്കഥയെഴുതി സംവിധാനം ചെയ്ത് 1986-ൽ പുറത്തിറങ്ങിയ ഒരു മലയാളചലച്ചിത്രമാണ് ***കരിയിലക്കാറ്റുപോലെ***. മോഹൻലാൽ, മമ്മൂട്ടി, റഹ്‌മാൻ, കാർത്തിക, ശ്രീപ്രിയ, ഉണ്ണിമേരി, ജലജ എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.

സുധാകർ പി. നായറിന്റെ (സുധാകർ മംഗളോദയം) *ശിശിരത്തിൽ ഒരു പ്രഭാതം* എന്ന റേഡിയോ നാടകത്തെ ആസ്പദമാക്കി നിർമ്മിക്കപ്പെട്ട ചിത്രം, ഒരു പ്രസിദ്ധ ചലച്ചിത്രസംവിധായകന്റെ മരണവും അതിന്റെ അന്വേഷണവും പ്രമേയമാക്കുന്നു.മലയാളത്തിലെ മികച്ച ഒരു മിസ്റ്ററി ഇൻവെസ്റ്റിഗേഷൻ ത്രില്ലർ ചലച്ചിത്രമായി ഇതിനെ പരിഗണിക്കുന്നു.

## കഥാസംഗ്രഹം
പ്രസിദ്ധ സിനിമാ സംവിധായകനായ ഹരികൃഷ്ണൻ (മമ്മൂട്ടി) തന്റെ വീട്ടിൽ കൊല്ലപ്പെട്ട നിലയിൽ കാണപ്പെടുന്നു. സംഭവസ്ഥലത്തു നിന്നും കിട്ടുന്ന തൂവാലയും ചപ്പലും കൊലപാതകി ഒരു സ്ത്രീയാണെന്ന നിഗമനത്തിലേക്ക് അന്വേഷണ ചുമതലയുള്ള ഡി വൈ എസ്ഇ പി  അച്യുതൻകുട്ടിയെ (മോഹൻലാൽ) എത്തിക്കുന്നു. ഹരികൃഷ്ണന്റെ ഭാര്യയായ രാഗിണിയെയും (ജലജ), അദ്ദേഹം വളർത്തി കൊണ്ടുവന്ന സിനിമാനടിയെയും അച്യുതൻകുട്ടി ചോദ്യം ചെയ്യുന്നു. പക്ഷേ അവരിൽ നിന്നും പ്രത്യേകിച്ച് തുമ്പൊന്നും കിട്ടുന്നില്ല. ഹരികൃഷ്ണന്റെ ഡയറിയിൽ നിന്നും ചില കുറിപ്പുകളും ഒരു കത്തും ഒരു പഴയ ഫോട്ടോയും അച്യുതൻകുട്ടിക്കു ലഭിക്കുന്നു. അവ മുൻനിർത്തി നടത്തുന്ന അന്വേഷണത്തിൽ ഹരികൃഷ്ണന്റെ പഴയ കാമുകിയായ പാർവ്വതിയിലേക്ക് (ഉണ്ണിമേരി) സംശയം നീളുന്നു. പാർവതി ഇപ്പോൾ ഭഗിനിസേവാമയി എന്നാ പേരിൽ സന്യാസം സ്വീകരിച്ചു കഴിയുകയാണ്. അവരെ അറസ്റ്റ് ചെയ്യുന്നതോടെ അപ്രതീക്ഷിതമായ ചില വെളിപ്പെടുത്തലുകൾ നടക്കുന്നു. അച്യുതൻകുട്ടിയുടെ സഹോദരനായ അനിൽ കുമാറിന്റെ (റഹ്‌മാൻ) കാമുകിയായ ശില്പയും (കാർത്തിക), അവരുടെ അമ്മയായ തുളസിയും (ശ്രീപ്രിയ) ഈ കേസുമായി ബന്ധപ്പെടുന്നു. ഒടുവിൽ യഥാർത്ഥ പ്രതിയെ കണ്ടെത്തുമ്പോൾ അതിന് അച്യുതൻകുട്ടി കൊടുക്കേണ്ടി വന്ന വില വളരെ വലുതായിരുന്നു.

## അഭിനേതാക്കൾ
* മോഹൻലാൽ – പോലീസ് ഇൻസ്‌പെക്ടർ അച്യുതൻകുട്ടി 
* മമ്മൂട്ടി – കൊല്ലപ്പെട്ട സിനിമ സംവിധായകൻ ഹരികൃഷ്ണൻ 
* റഹ്‌മാൻ – അനിൽ കുമാർ, അച്യുതൻകുട്ടിയുടെ അനുജൻ 
* കാർത്തിക – ശില്പ, അനിൽ കുമാറിന്റെ കാമുകി 
* ശ്രീപ്രിയ – തുളസി, ശില്പയുടെ അമ്മ
*വത്സല മേനോൻ- തുളസിയുടെ അമ്മ 
* ഉണ്ണിമേരി – ഭഗിനിസേവാമയി / പാർവ്വതി
* ജലജ – രാഗിണി, ഹരികൃഷ്ണന്റെ ഭാര്യ

## പുറത്തേക്കുള്ള കണ്ണികൾ
* 
* കരിയിലക്കാറ്റുപോലെ -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 
## ചിത്രം കാണുവാൻ
കരിയിലക്കാറ്റുപോലെ (1986) 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ-കാർത്തിക ജോഡി
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
സൺഫ്ലവർ ഗാലക്സി

M 51 എന്ന ഗാലക്സി ഗണത്തിലെ വളരെ മനോഹരമായ ഒരു ഗാലക്സിയാണ് സൺഫ്ലവർ. ഭൂമിയിൽ നിന്ന് 37 പ്രകാശവർഷം അകലെ കിടക്കുന്ന ഇത് വിശ്വകദ്രു (Canis Venatici) എന്ന നക്ഷത്രഗണത്തിലാണ് കാണപ്പെടുന്നത്. 

ചാൾസ് മെസ്സിയറിന്റെ സുഹൃത്തായ പിയറി മഖെയിൻ എന്ന ജ്യോതിശാസ്ത്രജ്ഞൻ 1779 ജൂൺ 4നാണ് ഈ ഗാലക്സിയെ കണ്ടെത്തുന്നത്. അന്നേ ദിവസം തന്നെ മെസ്സിയർ അദ്ദേഹത്തിന്റെ കാറ്റലോഗിൽ 63-)മത്തെ ബഹിരാകാശവസ്തുവായി ഇതിനെ രേഖപ്പെടുത്തി. പത്തൊമ്പതാം നൂറ്റാണ്ടിന്റെ മധ്യത്തിൽ റോസ് പ്രഭു ഇതിന്റെ സ്പൈറൽ ഘടന കണ്ടെത്തി. ആദ്യമായി തിരിച്ചറിഞ്ഞ 14 സ്പൈറൽ ഗാലക്സികളിൽ ഒന്നാണിത്. 1971മെയ് മാസത്തിൽ സൺഫ്ലവർഗാലക്സിയിലൊരു സൂപ്പർനോവയെ കണ്ടെത്തി.

## അവലംബം


വർഗ്ഗം:താരാപഥങ്ങൾ
വർഗ്ഗം:വിശ്വകദ്രു (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
ടർബോസോറസ്

റ്റിറാനോസോറിഡ് ജനുസിൽ  പെട്ട ഒരു തെറാപ്പോഡ വിഭാഗം ദിനോസറുകളാണ്‌ **ടർബോസോറസ്**. റ്റിറാനോസോറസ് ആയി അടുത്ത ബന്ധം ഉണ്ട്  ടർബോസോറസ്നു .ഒരു ഏഷ്യൻ ദിനോസർ ആയ ഇവയുടെ ഫോസ്സിൽ കണ്ടുകിടിയിടുളത് മംഗോളിയയിലും പിന്നെ ചൈനയിലും ആണ്.
പേരിന്റെ അർഥം പരിഭ്രമിപ്പിക്കുന്ന അല്ലെങ്കിൽ  ഭയങ്കരമായ പല്ലി എന്നാണ് , ഗ്രീകിൽ നിന്നു തന്നെ ആണ് ഈ വാക്കും ταρβος/ടർബോ (**പരിഭ്രമിപ്പിക്കുന്ന, ഭയങ്കരമായ**) and σαυρος/സോറസ് (**പല്ലി**).

## വിവാദം
പല സ്പീഷീസുകളിലുഌഅ ടർബോസോറസ് ദിനോസറുകൾക്ക് തെളിവുകൾ കിട്ടിയിടുണ്ടെകിലും *ടി.ബാറ്റെർ* എന്ന ഒരിനത്തിനു മാത്രമേ ശാസ്ത്രലോകം അംഗീകാരം നൽകിയിയിട്ടുള്ളൂ. വടക്കേ അമേരികയിലുള്ള ഉള്ള റ്റിറാനോസാറസുകളുടെ ഏഷ്യൻ പതിപ്പ് മാത്രമാണെന്നാണ് ചില ശാസ്ത്രജ്ഞരുടെ നിഗമനം. ഇത് ശരിയായാൽ ഈ ജെനുസിന് നിലനിൽപ്പില്ല.

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ

## പുറത്തേക്കുള്ള കണ്ണികൾ

**ചിത്രങ്ങൾ**
* Skeletal image of *Shanshanosaurus* at The Grave Yard.
*Comparison between ''Tarbosaurus'' skulls from specimens of different age group and size. 

**വായിക്കാൻ .**
* Discussion and specimen list at The Theropod Database.
* Review of the Tyrannosauridae  by George Olshevsky (1995).
* ***Scienceblogs:*** Juvenile, 5 years old ''Tarbosaurus'' specimen found in Mongolia 2006 .
പേത്തർത്താ

ക്രൈസ്തവർ അൻപതുനോമ്പാചരണത്തിന്റെ ആരംഭമായി നടത്തുന്ന ആഘോഷമാണ് **പേത്തർത്താ**. *വിടപറയൽ* എന്നാണ് ഈ വാക്കിന്റെ അർഥം. നിലവിലുള്ള എല്ലാ ആഘോഷങ്ങളോടും വിടപറഞ്ഞ് നോമ്പിന്റെ വിശുദ്ധിയിലേക്ക് പ്രവേശിക്കുന്നു എന്നതാണ് ഇതുകൊണ്ട് അർഥമാക്കുന്നത്. ക്രിസ്തു 40 രാവും 40 പകലും മരുഭൂവിൽ ഉപവസിച്ചതിന്റെ ഓർമ്മയ്ക്കായാണ് ക്രൈസ്തവസഭകൾ നോമ്പാചരിക്കുന്നത്. തുടർന്നുള്ള ഓശാന പെരുനാൾ, പീഡാനുഭവവും ചേർത്ത് ആകെ അൻപത് ദിവസമാണ് ഈ നോമ്പാചരണം. 

വർഗ്ഗം:ക്രൈസ്തവാചാരങ്ങൾ